Pripadnica manjine Rohindža u izbegličkom kampu u Bangladešu, 2017.\nMeđunarodna organizacija za migracije (IOM) upozorila je danas na sve veći broj izveštaja o seksualnom nasilju nad pripadnicama muslimanske manjine Rohindža koji proteklih nedelja beže od nasilja u Mjanmaru.\nGeneralni direktor IOM-a Vilijam Lejsi Sving rekao je da je "šokiran i zabrinut" zbog izveštaja o seksualnom i rodnom nasilju među Rohinžama koje dolaze u Bangladeš.\nLekari te organizacije lečili su desetine žena koje su bile žrtve nasilnih seksualnih napada od 25. avgusta, ali se strahuje da je veći broj žena bio izložen takvom nasilju.\nSving je rekao da se seksualno nasilje ne prijavljuje dovoljno ni u mnogo stabilnijim situacijama.\nPročitajte: Rohindže, narod bez domovine\nVlasti Mjanmara su optužile Rohindže da sami pale svoje kuće. Prema podacima vlasti Bangladeša u toj zemlji se nalazi oko 800.000 izbeglica, većinom Rohindža koji su decenijama žrtve diskriminacije i gonjenja u budistički većinskom Mjanmaru.


Pompeo: Izbori u Hong Kongu otkriće namere Kine\nAmerički državni sekretar Majk Pompeo izjavio je danas da će SAD ubuduće tretirati Hongkong kao kineski grad, pre nego kao autonomnu oblast, u meri u kojoj Kina tu autonomnu oblast bude tretirala kao svoj grad, izvestio je Rojters.\nU obraćanju putem video linka učesnicima Kopenhagenskog demokratskog samita, Pompeo je ocenio da će predstojeći septembarski izbori u Hongkongu "pokazati svima nama sve što bi trebalo da saznamo o namerama kineske KP u pogledu stepena slobode u Hongkongu".\nNEMIRI U HONG KONGU Policija bacila suzavac na demonstrante na obeležavanju 31. godišnjice Tjenanmena\n“APSOLUTNA UVREDA” Pompeo uporedio KINU sa NACISTIČKOM Nemačkom\nPompeo je dodao da SAD analiziraju ko bi u kineskom lancu donošenja odluka trebalo da se smatra odgovornim za smanjenje stepena sloboda u Hongkongu.\nPompeo će pokazati DOKAZE da je kovid-19 postojao pre decembra 2019?\nPompeo uperio prstom u Moskvu: "Jasno je da RUSIJA STOJI iza hakerskih napada na SAD"


Od vunderkinda do skandal-majstora: Kako je izgledao uspon Sebastijana Kurca\nNe odustaje od politike i uveren je u svoju nevinost\nAustrijski kancelar Sebastijan Kurc podneo je ostavku posle istrage koja je pokrenuta zbog sumnji na korupciju.\n- Sada su nam potrebni stabilni uslovi. Ministar spoljnih poslova Šalenberg preuzeće Kancelariju - rekao je Kurc koji je ipak naglasio da je ubeđen u svoju nevinost.\nKurc predložio svog naslednika: Aleksandar Šalenberg je već govorio o sporazumu Kosova i Srbije\nKurc odbacuje sve optužbe: Delovi SMS poruka stavljani u pogrešan kontekst\nAustrian Chancellor Sebastian Kurz resigned after prosecutors opened a probe into the misuse of public funds https://t.co/VAJUrL2D9j — Bloomberg (@business) October 9, 2021\n- Povlačim se da bih izbegao haos i kako bi se rešila pat-situacija u kojoj se nalazi koalicija. Biću šef poslaničkog kluba OVP u parlamentu - dodao je Kurc.\nInače, Kurc je pod istragom je zbog tvrdnji da je državni novac Ministarstva finansija upotrebljen u koruptivnom poslu, kako bi se u tabloidnim novinama osiguralo pozitivno izveštavanje o stranci koju vodi.\nPretreseni kabinet kancelara Kurca i stanovi njemu bliskih ljudi: Istražitelji upali u sedište vladajuće stranke Austrije\nKurc je postao lider partije OVP u maju 2017, a kasnije te iste godine na izborima je poneo titulu najmlađeg predsednika vlade na svetu. Imao je 31. godinu.\nPotiče iz prosečne austrijske porodice, njegova majka je učiteljica, otac tehničar u "Filipsu". Odrastao je u 12. bečkom okrugu, gde i danas živi.\nPosle mature i vojnog roka, upisao je prava koje nije završio zbog političkih obaveza. Još kao đak je želeo da pristupi omladini Narodne partije Austrije, ali mu je rečeno da nije za politiku.\nIpak, ušao je u politiku i veoma brzo preuzeo mesto šefa omladine OVP, a 2011. ga je, sa svega 25 godina, u vladine strukture uveo tadašnji vicekancelar i šef OVP Mihael Špindeleger, postavivši ga na mesto državnog sekretara za integracije u Ministarstvu unutrašnjih poslova.\nKada je stupio na dužnost šefa diplomatije, mnogi domaći i strani mediji su mu se podsmevali zbog mladosti i neiskustva.\nUspeo je da se dokaže i na međunarodnom planu. Poznat je po svojoj imigracionoj i socijalnoj politici i smatrao se licem tradicionalnog konzervativnog pokreta u Austriji, ali i Evropi. U izbegličkoj krizi pokazao se kao veoma tvrd političar, koji je znao šta želi i uspeo da nametne svoje viđenje, dok je ostatak Evrope podržavao politiku dobrodošlice nemačke vlade. Odigrao je ključnu ulogu u zatvaranju rute Zapadnog Balkana blokirajući priliv izbeglica u Evropu.\nNametnuo je reformu zakona o islamu, koji postoji još od doba monarhije, a izmene su donele onemogućavanje finansiranja islamskih udruženja iz inostranstva.\nPostao je najpopularniji političar u zemlji, pretekavši tako i predsednika Austrije.\nAktuelne optužbe se odnose na period između 2016. i 2018. godine, za kada postoje sumnje da su sredstva Ministarstva finansija korišćena da bi se manipulisalo istraživanjima javnog mnjenja u korist Narodne partije.\nKurc, njegovih devet saradnika, kao i tri organizacije nalaze se pod istragom Tužilaštva za borbu protiv privrednog kriminala.\nKurc je optužbe koje su izrečene protiv njega nazvao „neutemeljenim“.\nSebastijan Kurc dobio novu funkciju: Blisko će sarađivati sa Tonijem Blerom\nNakon što se povukao iz politike, Kurc će raditi u kompaniji poznatog milijardera\nSebastijan Kurc Austrija ostavka korupcija\nSebastijan Kurc našao novi posao, pokušava da sakrije gde: Zarađivaće više nego kao kancelar, a radiće van svoje zemlje


U svetu postoji 311 identifikovanih jednoroga, a pravo je pitanje da li će i kada takva jedna kompanija biti moguća i u Srbiji?\nProblemi na svetskom tržištu\n- Od 311 poznatih jednoroga u svetu, čak 289 je i SAD i Kine. Razlozi za to su svakako u činjenici što su ove dve države same po sebi velika tržišta za mnoge jednoroge na ovoj listi. Ujedno treba napomenuti i da je takav odnos pre svega i zato što najveći broj investitora dolazi upravo iz ovih zemalja - objašnjava Zoja Kukuć, osnivačica Startit centra.\nKada se govori o jednorozima, na velikim tržištima i sa velikim kompanijama postoji jedan simptomatičan problem.\n- Ako smem da primetim, iskoristio bih termin "startap pornografija" da opišem kako stvari sa jednorozima funkcionišu. Pod tim se podrazumeva da se u današnje vreme većina fokusira na krajnju vrednost, odnosno za koliko je neki startap prodat ili kupljen, dok se ceo proces i kvalitet ostavlja u drugom planu - kaže za "Blic biznis" Marko Mudrinić, osnivač i direktor poslovno-tehnološkog sajta "Netokracija" koji dodaje da je Srbija u nešto boljoj poziciji zato što naši startapi i dalje gledaju kako korisnicima da pruže što veću vrednost.\nAko se osvrnemo na naše tržište, mogućnost da se jednorog pojavi da domaćoj sceni deluje kao nemoguća misija. Međutim, prema rečima stručnjaka, situacija nije toliko beznadežna. Sredinom prošle godine srpsko-američki startap Frame, otkupljen je od američke softverske kompanije Nutanix za sumu od 165 miliona dolara. To je do sada najveća javno poznata akvizicija za jedan startap iz Srbije. Ta prodaja je dala vetar u leđa svim potencijalno uspešnim startapima sa naših prostora.\n- Na našim prostorima još dugo nećemo imati jednoroga, po svoj prilici, jer mi tek jedno pet do deset godina negujemo startape. Tek prošle ili pretprošle godine su naši startapi počeli da izlaze i da se prodaju na svetskom tržištu - navodi Mudirinić i dodaje da mi imamo izvrsne inženjere i programere, ali da nismo pogodno tle za psolovanje sa startapima, zbog načina kojim tom poslovanju pristupamo.\nSa njim se delimično slaže Zoja Kukić.\n- Što se tiče Srbije, mi još uvek nemamo jednoroga, ali imamo druge vredne kompanije koje kreiraju iz Srbije tehnološke proizvode za ceo svet. Međutim, teško je predvideti njihovu vrednost, jer su to privatne komanije koje uglavnom nisu primale investicije na osnovu kojih bi se dobila procena - kaže Zoja i dodaje i da je to jedna od osobenosti srpske startap scene - veliki broj uspešnih kompanija poput Nordeusa, FishingBookera, activeCollaba i drugih koje su odlučile da samostalno od sopstvenih prihoda finansiraju svoj rast.\nKako se određuje vrednost startapa?\nU Evropi se, prema rečima stručnjaka, daju realnije procene startapa i ono što je najvažnije teži se zadovoljenju korisnika. Za stvaranje jednoroga jako su važni investicioni fondovi koji ulažu u startape i procenjuju njihove domete.\n- Procenjivanje određenog startapa obuhvata nekoliko segmenata, a ono što je važno jeste određivanje faze u kojoj se nalazi - objašnjava Kosta Andrić, izvršni direktor ICT Hub-a i osnivač ICT Ventures fonda koji ulaže u startape.\nOn dodaje da su neki od tih faktora to koliko je tržište na koje može da se određeni startap proširi, ali i koliko brzo mogu da osvoje to tržište. Takođe, prema njegovim rečima, obraća se pažnja na mesečne prihode koje ostvaruju, a gledaju se i sami osnivači i njihovo iskustvo u poslovanju.\nMože li jednorog uspeti sa mikrotržišta?\nGeneralno, ako se pogledaju manja tržišta, jednorozi nisu česta pojava, ali ipak postoje.\n- Uprkos velikoj dominaciji Kine i SAD kada su u pitanju jednorozi, treba imati na umu da je Taxify odličan primer da i mala tržišta (u ovom slučaju Estonija), ako se fokusiraju na digitalnu ekonomiju mogu da se nađu među ogromnim igračima - pojašnjava Zoja.\nOna zaključuje da je lepo imati jednoroga, ali sa druge strane da je to ipak samo jedna kompanija.\n- Verujem da je mnogo važnije da se naša celokupna digitalna ekonomija razvija i da će to stvarati mnoge uspešne kompanije, pa samim tim i jednoroge - kaže Zoja i zaključuje da za sada idemo u dobrom smeru, te da srpska startap scena raste iz godine u godinu, a da su domaći startapi prikupili skoro 150 miliona evra investicija do sada.


Skoro 200 evropskih aerodroma prijeti kolaps – Centralna.ba\nUdruženje evropskih aerodroma upozorava da su u narednim mjesecima 193 aerodroma u riziku od nesolventnosti ako se putnički promet ne počne oporavljati od šoka od koronavirusa.\nOva zračna čvorišta omogućavaju 277.000 radnih mjesta i čine 12,4 milijarde eura evropskog BDP-a, navodi se u izjavi ove organizacije.\nIako su aerodromi koji se suočavaju s nesolventnošću uglavnom manja regionalna čvorišta, njihovo zatvaranje može imati valovit efekat na ekonomije i dovesti do „kolapsa značajnog dijela“ evropskog sistema zračnog transporta, prema podacima Međunarodnog aerodromskog vijeća (ACI) koje prenosi Russia Today.\nNi veći aerodromi nisu imuni na uticaj pandemije koronavirusa, koji je samo u septembru smanjio putnički promet za 73 posto. Evropski aerodromi opslužili su prošlog mjeseca 172,5 miliona putnika manje, čime se ukupan obim izgubljenih putnika u ovoj godini povećao na 1,29 milijardi.\n„Podaci objavljeni danas daju dramatično sumornu sliku. Osam mjeseci nakon izbijanja krize, svi evropski aerodromi iscrpljuju gotovini kako bi ostali otvoreni, a prihodi su daleko od toga da mogu pokriti troškove psolovanja, a kamoli kapitalnih troškova “, rekao je Olivier Jankovec, generalni direktor ACI Europe.\nACI je pozvao vlade da pruže veću podršku pogođenom sektoru i rekao da ponovno uvođenje karantena radije nego testiranja ne donosi ništa dobro, te samo “približava evropske aerodrome rubu svakim danom koji prolazi”.


Tajna veza između žene i njene tašne - Harper‘s Bazaar\nModa 29. oktobar 2015.\nKožna ili platnena, mala ili velika, trendi ili svevremenska – svaka tašna mora sadržati neke osnovne stvari. Ukoliko ste vlasnica barem jednog ovako nužnog modnog dodatka kao šta je tašna, u nju obavezno stavite sledeće stvari koje će vam u ključnim trenucima pomoći.\nOmiljena nijasna karmina za usne uvek bi vam trebala biti na dohvat ruke. Čak i kada nemate vremena za kompletan make up, karmin za usne učiniće dovoljno i istaći lice, i dati vam svež i elegantan izgled.\nNovac za hitne slučajeve\nU tašni biste uvek trebali imati skriveno stotinjak dinara za hitne slučajeve. Bilo da vam zatreba za taksi ili se nađete u ulici koja u blizini nema bankomat – novac za hitne slučajeve rešiće vas brojnih neugodnih situacija u koje biste mogli upasti.\nDnevni ulošci i tamponi\nNikad ne znate kada će vam zatrebati, stoga je uvek dobro biti pripremljen. Dnevne uloške i tampone uvek biste trebali imati u torbi – za svaki slučaj.\nVlažne maramice rešiće problem razmazane šminke, prolivene kafe ili prljavih ruku. Imajte ih uvek uz sebe kako biste sanirali mnoge oblike nezgoda koje vam se mogu dogoditi tokom dana.\nGlavobolja zbog posla, promene vremena ili porodičnih nesuglasica mogla bi vas neugodno iznenaditi i omesti u obavljanju svakodnevnih aktivnosti. Stoga pri ruci uvek imajte tabletu protiv bolova za koju znate da deluje.\nKojim god poslom da se bavili, pri ruci biste uvek trebali imati hemijsku olovku. Katkad će vam trebati da zapišete telefonski broj, potpišete važan papir ili ispunite formular. Kako ne biste morali ići u potragu, neka hemijska uvek bude u tašni.\nModa Aksesoari Torba Tašna Nikola Grbin\nenterijeri shopping luksuz trendovi moda poznati kultura događaji


Razvoj saradnje Srbije i regiona u okviru inicijative 'Pojas i put' (FOTO/VIDEO) - Radio Sto Plus\nRazvoj saradnje Srbije i regiona u okviru inicijative ‘Pojas i put’ (FOTO/VIDEO)\nPandemija jeste otežala saradnju Srbije i regiona u okviru kineske inicijative „Pojas i put“, ali je nije obustavila niti značajnije usporila. Kina je trenutno drugi najveći trgovinski partner Srbije i uz pomoć kineskih investicija jača saradnju i sa zemljama u okruženju.\nU Beogradu su se nedavno okupili eksperti zemalja članica Inicijative „Pojas i put“ iz Kenije, Italije, Bugarske, Madjarske, Malezije, Maroka, Uzbekistana, Rusije, Slovenije, Srbije i Kine, koji su ukazali na to da bez saradnje i pomoći razvijenih ekonomija nema održive budućnosti regiona.\nMinistar gradjevine, saobraćaja i infrastrukture Srbije Tomislav Momirović je rekao da Kinu i Srbiju razdvajaju kilometri i brojne granice, ali da su snagom prijateljstva dve zemlje prevazišle tu udaljenost i postale iskreni prijatelji.\n„Smatram da budućnost Srbije i čitavog regiona mora da bude gradjena na uzajamnoj saradnji i podršci. Mi moramo zajedno, uz pomoć najjačih ekonomija sveta, medju kojima je Kina, da razvijamo našu infrastrukturu, gradimo puteve i železnice, jer one povezuju ljude i privredu“, rekao je Momirović.\nDodao je da se u ovom trenutku u Srbiji projektuje i gradi oko 1.200 kilometara auto-puteva i brzih saobraćajnica među kojima je i brza pruga Beograd-Novi Sad, koja je najznačajniji železnički projekat u poslednjih 50 godina, a koji se realizuje u saradnji sa Kinom.\n„Vlada Srbije danas realizuje brojne infrastrukturne projekte sa Narodnom Republikom Kinom koji predstavljaju važan preduslov dinamičnog razvoja Republike Srbije. Nedavno smo završili deonicu auto-puta Miloš Veliki, koja je u funkciji obilaznice oko Čačka. Ovih 11 kilometara auto-puta koji smo gradili sa kineskom kompanijom CRBC će značajno smanjiti vreme putovanja do važnih gradova i opština u Zapadnoj Srbiji“, dodao je.\nMinistar savetnik u ambasadi Kine u Srbiji Tian Jišu kaže da se prethodne godine još sedam zemalja priključilo inicijativi „Pojas i put“, koja trenutno broji 145 članica i aktivno saradjuje sa 32 medjunarodne organizacije.\n„Saradnja Kine i Srbije u okviru inicijative je odličan primer međusobne koristi i saradnje. Uprkos uticaju pandemije, prema statistici kineske strane, ukupna trgovina izmedju Kine i Srbije je povećana za 52,5 odsto u odnosu na isti period prošle godine, čime je Kina postala drugi najveći trgovinski partner Srbije“, naglasio je Jišu.\nVlada Srbije, Privredna komora Srbije i Univerzitet u Novom Sadu osnovali su Institut za pojas i put sa namerom da okupi stručnjake i privrednike iz zemalja članica Inicijative koji bi predlagali zajedničke projekte i pomagali njihovoj efikasnijoj realizaciji.


Izložba „Belezi velikih zločina“ i film „Djeca“ svjedoče o stradanju srpskog naroda | Radio Trebinje\nIzložba „Belezi velikih zločina“ i film „Djeca“ svjedoče o stradanju srpskog naroda\n1. decembra 2017., 20:40\nTREBINJE │ U Galeriji Kulturnog centra večeras je otvorena izložba slika „Belezi velikih zločina“, Muzeja žrtava genocida iz Beograda, autora Veljka Đurića – Mišine.\nOrganizatori izložbe su Veterani Trećeg odreda specijalne brigade policije – Hercegovina u saradnji sa Udruženjem djece poginulih boraca „Nasljeđe“, a povodom obilježavanja jubileja – 25 godina od osnivanja odreda.\nPrema riječima autora cilj ove izložbe, koju čini petnaest slika eminentnih srpskih umjetnika, je da se preko umjetničkih djela sadašnjim i budućim generacijama prikažu zločini i stradanja srpskog naroda tokom dvadesetog vijeka.\n„Oslikani događaji svjedoče o velikim stradanjima Srba u logorima i stratištima. Putem umjetničke vizije tih događaja želimo da podsjetimo narod na ove istorijske činjenice. Ova izložba želi da nas nauči kulturi sjećanja, da nas opomene, ali i da se sa dužnim poštovanjem pokloni sjenima nevino stradalih Srba”, rekao je Đurić.\nPored slike „Jasenovac“, čuvenog slikara Milića od Mačve, koja simbolično predstavlja pogrom Srba u ustaškoj NDH posjetioci mogu da vide i djela velikih srpskih umjetnika: Zorana Turkana, Vesne Tartar, Jovana Soldatovića, Dragana Ristića i drugih.\nIzložba će biti otvorena narednih 15 dana. Nakon otvaranja izložbe, u bioskopu Kulturnog centra prikazan je film „Djeca“, režisera Denisa Bojića, rađenog u produkciji RTRS-a.\nFilm „Djeca“ svjedoči o jednoj od najvećih, srpskoj javnosti malo poznatoj tragediji našeg naroda u posljednjoj deceniji dvadesetog vijeka.\nObilježavanje 25 godina od osnivanja Trećeg odreda specijalne brigade policije – Hercegovina biće nastavljeno sutra od 11 časova, parastosom i polaganjem cvijeća na spomenik poginulnim pripadnicima policije ispred zgrade Policijske uprave Trebinje.\nNakon toga biće održana i svečana akademija povodom ovog značajnog jubileja u 12 časova u Kulturnom centru.\nObilježavanje ovog jubileja podržali su MUP Republike Srpske, Gradska boračka organizacija Trebinje, Udruženje djece poginulih boraca „Nasljeđe“ i Kulturni centar Trebinje.\nNajava: Predavanje „Novi hladni rat i geopolitika Balkana“\nNovi broj „Glasa Trebinja“


Instagram, Fejsbuk i Kim Kardašijan: Zašto slavne ličnosti bojkotuju društvene mreže - BBC News na srpskom - Dnevni list Danas\nPočetna » BBC News na srpskom » Instagram, Fejsbuk i Kim Kardašijan: Zašto slavne ličnosti bojkotuju društvene mreže\n1Piše: BBC News na srpskom 16. septembra 2020. 08.57\nKim Kardašijan Vest i desetine drugih poznatih ličnosti u Americi odlučili su da „zamrznu“ aktivnosti na društvenim mrežama u znak protesta zbog širenja „mržnje, propagande i dezinformacija“.\n„Dezinformacije koje se dele na društvenim mrežama imaju ozbiljan uticaj“, navodi se u saopštenju Kardašijan.\n„Ne mogu da sedim sa strane i ćutim dok razne platforme dozvoljavaju nastavljanje širenja mržnje, propagande i dezinformacija“, navela je Kardašijan.\n„Netačne informacije koje se dele na društvenim mrežama imaju ozbiljan uticaj na izbore i podrivaju našu demokratiju“, dodala je ona.\n„Ne mogu mirno da posmatram i da žmurim na to što razne grupe objavljuju postove pune mržnje i lažnih vesti“, napisala je Peri na Instagramu.\n„Ove platforme nisu pravljene da bi širile mržnju i nasilje“.\nKo je i šta je tačno „Karen“ ili „Slavica“ u internet svetu\n„Ubrzano se približavamo izborima koji bi mogli da budu jedni od najvažnijih u američkoj istoriji“, navodi se u saopštenju grupe.\n„Kozmetičke promene koje je Fejsbuk napravio su opasno daleko od onoga što je potrebno kako bi se zaštitila naša demokratija“\nOsnivač Mark Zakerberg takođe je rekao da će ova kompanija zabraniti reklamiranje svima čije tvrdnje sadrže pretnje uperene prema „ljudima druge rase, nacionalnosti, religije, seksualne orjentacije ili rodnog identiteta“.\n„Atmosfera uoči predsedničkih izbora već je zagrejana. Zato će Fejsbuk preduzeti dodatne mere kako bi svi bili bezbedni i imali pristup istinitim informacijama“.\nDruštvene mreže: Tajvan možda oborio kineski borbeni avion\n16. septembra 2020. u 09.20\nPrilično je izvesno da su ovi „selbritiji“ i „seljakbritiji“ deo šire mreže moćnih krugova kojima je cilj da po svaku cenu Tramp ne bude izabran ža predsednika SAD. Podrazumeva se i da ovi krugovi i drugovi smatraju da samo i jedino postoji belački rasizam i on je uvek meta napada, svi ostali su nevinašca jer spadaju u „ranjive, osetljive i manjinske kategorije“.


„Borovo": Nove boje za novi život giganta kojim upravlja država - BBC News na srpskom\nDa se danas vrate „zlatni dani" čuvenog „Borova" iz osamdesetih, kada se radilo punim kapacitetima, u ovoj fabrici mogli bi da rade gotovo svi punoletni stanovnici ovog grada.\nIpak, niti ovoj fabrici danas treba toliko zaposlenih, niti su potencijalni zaposleni zainteresovani za osmočasovno radno vreme u fabričkoj hali - primamljivije im često izgleda odlazak u inostranstvo.\n„Borovo" je danas fabrika u državnom vlasništvu čija je najveća vrednost stara slava u bivšoj Jugoslaviji i novi ugled koji na mala vrata ulazi u Zapadnu Evropu.\nU fabrici rade dva pogona - za proizvodnju kožne i gumeno-platnene obuće.\nOd „borosana" do „startasa" i nazad\nMladost u bivšoj Jugoslaviji mnogima je bila omeđena proizvodima iz „Borova".\nSusret sa higijeničarkama u vrtićima u „borosanama", pa časovi fizičkog u „startasicama", pa onda na posao na kome se nose „borosane".\n„Jedan mladi kreator iz Rovinja podstakao nas je 2010. godine na rebrendiranje startasica i tako je nastala nova patika koja izgleda mladoliko, svežije i stvarno je hit među mladima", ponosno tvrdi predsednica uprave Gordana Odor koja je do „vrha piramide" došla posle 35 godina rada u „Borovu".\nSlično je doživela i tradicionalna plava ili bela „borosana" koja je postala raznobojni komad gotovo visoke mode.\nI „borosane" su dobile mladalačko lice i nove boje\n„Borovo može preživeti samo za sebe, ali se teško može razvijati samo za sebe", kaže Gordana Odor.\nPredsednica uprave objašnjava da je planom restrukturiranja predviđeno da „Borovo" sebe dovede do faze samoodrživosti i da tako zainteresuje domaćeg ili stranog investitora.\n„Markirana obuća sa zapadnog tržišta koja se proizvodi na istoku i sa takvim kvalitetom postiže mnogo veću cenu na hrvatskom tržištu", ukazuje na problem Gordana Odor.\nU „Borovu" su zato probali da se bore i modernim sredstvima, pre svega otvaranjem internet prodavnice i mogućnošću naručivanja obuće onlajn.\nUprkos drastičnom smanjenju broja radnika, „Borovo" je i danas najveći pojedinačni poslodavac u Vukovaru.\n„Za Vukovar je važno da ima zaposlene žene jer se muškarci nekako snađu - ili u građevini ili u nekom drugom poslu, a ja mislim da su zahvalne što mogu imati ovakav posao", kaže žena na čelu preduzeća u kome je odnos žena i muškaraca 70:30.\n„Borovo" bi, ipak, moglo da se nađe u sasvim novom problemu.\n„Radne snage je do nedavno bilo i previše, ali sad počinjemo da osećamo da radnika obučenih za ove poslove - na tržištu rada nema dovoljno", kaže Gordana Odor.\nSledeći popis mogao bi da pokaže još manji broj ljudi jer je glavna tema među mladima - napuštanje grada.\nGordana Odor svedočila je razvoju ”Borova” u poslednjih 35 godina.\nNajpre su je u vreme Nezavisne države Hrvatske preimenovale ustaške vlasti, da bi u Titovoj Jugoslaviji osvanula kao nacionalizovana fabrika pod imenom „Borovo".\nNa periferiji Vukovara razvilo se nešto mnogo više od proizvodnje - još od vremena Tomaša Bate, rastao je čitav grad, sa smeštajnim kapacitetima za radnike i njihove porodice.\n„Ratna šteta procenjena je na 2,7 milijarde kuna (oko 365 miliona evra, prim. aut.), a Borovo je moralo uložiti veliki trud i angažman da bi došlo do trenutnog stanja", kaže predsednica uprave.\nProglašene su spomenikom kulture i Borovo s tim ima problem jer nema finansijskih sredstava da ih obnovi", zaključuje Gordana Odor.\nSpomenici kulture ili spomenici ratnih razaranja - ovako danas izgleda fabrički kompleks „Borova"\n„Borovo" i „Boreli"\nDok se hrvatski ogranak „Borova" iselio iz ratnog Vukovara, jugoslovenski ogranak počeo je da posluje pod novim imenom.\nVeć od 7. juna 1991. godine, u Somboru postoji fabrika „Boreli" koja je pokušala da preuzme poslove i imovinu „Borova" u Srbiji.\nDok je „Boreli" smatrao da ima pravo da raspolaže fabrikom, proizvodima i lancem od skoro 90 prodavnica, u „Borovu" su stava da to pripada njima.\nPrivatizacija se „Boreliju" sprema od 2005. godine i to u statusu posebno značajnog preduzeća - ali sa bremenom istorije pomaka nije bilo.\nPomoć radnicima u Somboru obećavao je u predizbornoj kampanji u aprilu 2016. godine i lider Srpske napredne stranke Aleksandar Vučić, ali ona je izostala. Pogledajte Vučićevo obraćanje na ovom linku.\nI da radi 200-300 ljudi, to je veoma važna stvar za ceo grad", kaže predstavik Saveza samostalnih sindikata u ovom gradu Zoran Purić.\n„Boreli" je nekada zapošljavao oko 1700 ljudi, od kojih je u samom gradu radilo njih hiljadu.\nTo je ružan izraz, ali nama svako interesovanje mnogo znači", kaže Purić.\nU pojedinim prodavnicama gde su nekad bili proizvodi „Borova" i „Borelija", danas je sasvim druga roba\nIpak, za proizvodima „Borova" postoji interesovanje u Srbiji - pre svega za moderno dizajniranim „startasicama".\n„Nemamo distributera u Srbiji jer su naši kapaciteti zauzeti - sve startasice koje proizvedemo, prodamo u Zapadnoj Evropi, Hrvatskoj i Sloveniji.\nNadam se da ćemo pronaći dodatne kapacitete za izvoz u Srbiju i druge republike bivše Jugoslavije", kaže prva dama „Borova" Gordana Odor.\nNa skoriji dogovor dve države o imovini i prodavnicama u gradovima širom Srbije - niko ozbiljno ne računa.\nVideo, „Borovo": Radni vek u jednoj fabrici - od proizvodnje do fotelje, Trajanje 1,55\nVideo, Živi svedok laganog umiranja Ulcinjske solane


U Gornjem Milanovcu u pripremi upravljanje otpadom po italijanskom modelu - SRDA\nU Gornjem Milanovcu u pripremi upravljanje otpadom po italijanskom modelu\nU Gornjem Milanovcu se priprema održiv model integrisanog upravljanja otpadom u skladu sa principima cirkularne ekonomije. Na Dan planete zemlje, 5. juna, očekuje se potpisivanje memoranduma o saradnji opštine Gornji Milanovac i partnerske kompanije “Contarina” iz Italije čime će biti stvoren pravni okvir za realizaciju ovog važnog ekološkog projekta. To je dogovoreno u Trevizu na sastanku predstavnika “Contarina”, opštine Gornji Milanovac, Privredne komore Srbije (PKS) i italijanskog udruženja Confindustria, saopštio je PKS.\n– PKS snažno podržava i nastaviće da prati proces realizacije projekta koji sadrži transfer znanja, novih tehnologija, digitalizacije u upravljanju otpadom, ali omogućava i otvaranje zelenih radnih mesta u lokalnim ekonomijama. Komora će preko regionalnih privrednih komora predstaviti projekat i u drugim gradovima i opštinama Srbije, jer je to velika šansa za zelene investicije i nova zapošljavanja – rekao je Dragan Stevanović, sekretar Udruženja za hemijsku, gumarsku i industriju nemetala PKS.\nModel integrisanog upravljanja otpadom u Gornjem Milanovcu implementira Strategiju o upravljanju otpadom u Srbiji koja propisuje zabranu odlaganja biootpada na deponije. Po uzoru na već primenjeni italijanski model nudi rešenja za biorazgradivi otpad, sprečava havarije na deponijama zbog zapaljivog biogasa i produžava vek sanitarnoj deponiji. S druge strane, kompost od biorazgradivog otpada može da se iskoristi za prihranjivanje cveća, drveća i biljaka na javnim površinama, otpad postaje novi proizvod – organsko đubrivo za poboljšanje kvaliteta vode, zemljišta, kontrolu korova, štetočina i bolesti, navedeno je u saopštenju.\nConfindustria Contarina Italija Gornji Milanovac Italija kompost kompostiranje komunalni otpad Konfindustrija Kontarina Italija Privredna komora Srbije upravljanje otpadom


VUČIĆ O PRONAĐENOM ORUŽJU KOD NJEGOVE KUĆE: Ja se nadam da je to slučajno neko ostavio! : Nadlanu.com\nVUČIĆ O PRONAĐENOM ORUŽJU KOD NJEGOVE KUĆE: Ja se nadam da je to slučajno neko ostavio!\nObjavljeno 30. okt 2016. / 16:05:19\nVučić je rekao da je danas kod njega bio direktor BIA, da nije saznao ništa novo o oružju koje je pronađeno blizu njegove porodične kuće, ali i da veruje svojoj državi i službama.\n- Nemam podatke osim onih do kojih ste vi došli, i sa takvim stvarima se ne igram - rekao je premijer i dodao da ne bi ulazio u različite teorije, dodavši, međutim, da je "čudno mesto na kome je pronađeno oružje".\n- O dešavanjima u Jajincima ne znam ništa, imam podatke koji nisu dovoljno kredibilni da sa njima izlazim u javnost. Mi smo ovde da brinemo o narodu, a ne da narod brine o nama. Uzeti su otisci i sve što je potrebno, siguran sam da će se naći parcijalni DNK, možda je to neko i slučajno tu ostavio - rekao je premijer.\n- Ako ne pronašemo parcijalni DNK, biće jasno o čemu se tu radi, a to će biti do večeras - rekao je Vučić.\nOn je istakao da čeka dalje informacije, da je moguće da je oružje ostavljeno slučajno i izrazio zabrinutost za bezbednost običnih ljudi i dece koji bi mogli da budu ugroženi tim oružjem.\n- Ja se nadam da je to slučajno neko ostavio, ali me brine što se tamo deca igraju, zolje da je eksplodirala ubila bi dvadesetoro dece. Da je neko to hteo da sakrije, otišao bi kilometar i po dalje - rekao je premijer.\nVučić je naglasio da nije bilo pokušaja atentata na njega i da ga "niko nije ni pipnuo". Dodao je i da mu "ne pada na pamet uvođenje vanrednog stanja".\nOn je dodaje i da "prepoznaje rukopis zolja, da je biilo toga ranije u sličnim organizacijama".\n- Zolja može da gađa na 200 metara, a ako još neko poznaje teren, tu promašaja nema. Ja mislim da je to neko slučajno ostavio, a to je još veći problem, jer je moglo da strada mnogo dece - rekao je Vučić, dodavši da je ponosan što za ove četiri godine nije bilo nijednog političkog ubistva, "niti će ih biti".\n- U 16 i 5 juče je neko dojavio o oružju, a Stefanović mi je rekao da ima sumnje. Međutim, nije rekao gde je bilo oružje, a ja sam pogodio da je bilo tamo gde je pronađeno - rekao je premijer.\nNa pitanje šta će se raditi ako se dokaže da slučaj ima veze sa ugrožavanjem njegove bezbednosti, Vučić je rekao da će to naknadno proceniti:\n"Valjda sam ja zadužen za sve službe", rekao je i dodao:\n"Prvo ću videti šta ću ja da uradim".\nNa pitanje da li zna šta je sve iz UKP "isporučivano" predstavnicima stranih službi Vucičh je potvrdno odgovorio.\nDodao je i da je bilo i ranije najava i pretnji, ali bez direktnih dokaza, kao što je to bilo u slučaju Crne Gore.\n- Prećutao sam o onome što samo saznali, a ticalo se delimično mene, jer nisam hteo da spopadam narod glupostima. Nemam nijedan dokaz da je ovo bio atentat na mene, bez direktinih dokaza kao što je bilo za Crnu Goru. Mislim da tu stvarnih incidenata i nema, ali prepustiću nadležnima, znaćemo večeras - istakao je on.\n- Moj posao je da se bavim istinom, nisam ubica i neću da učestvujem u ubistvima. Bolje da budete ubijeni nego da ubijate nekoga - rekao je.\n- Biću dovoljno bezobrazan i drzak da čuvam nezavisnost i samostalnost Srbije, i dovoljno hrabar da Srbima kažem ono što ne žele da čuju - rekao je Vučić.\nPovodom navodne proslave Noći veštica u američkoj ambasadi na kojoj su, navodno, američki marinci maskirani u fantomke i obučeni u majice sa natpisima "Savamala demolition team" vikali uvrede upućene premijeru, Vučić je rekao:\n- Naše službe su me upoznale sa crnim humorom američkih marinaca, ali osim tupavog humora ništa drugo nisam primetio. Nisam očekivao ništa inteligentnije - rekao je Vučić dodavši da ne misli da to ima bilo kakve veze sa ozbiljnim stvarima i da "kada ima sumnje i slutnje, veruje svojoj državi i njenim službama".\nPitanje o pomenutoj proslavi Vučiću je postavio Dragan J. Vučićević, urednik dnevnog lista "Informer".


Arapske zemlje pozvale Katar da prihvati principe borbe protiv ekstremizma\nBudućnost Katara je sa njegovim susedima, poručio Ambasador Saudijske Arabije u UN\nČetiri arapske zemlje koje su prekinule odnose sa Katarom pozvale su juče tu zemlju da da se obaveže na šest principa borbe protiv ekstremizma i terorizma i da se u pregovorima dođe do plana za njihovo sprovođenje, što je korak koji bi mogao dovesti do okončanja krize u Persijskom zalivu, prenosi Beta.\nTi principi obuhvataju posvećenost borbi protiv ekstremizma i terorizma, sprečavanje finansiranja i pružanja utočišta takvim grupama i prekid svih provokativnih akcija i izjava koje podstiču mržnju ili nasilje.\nAmbasador Saudijske Arabije u UN Abdalah el-Mualimi je novinarima rekao da su njegova zemlja, Bahrein, Ujedinjeni Arapski Emirati i Egipat posvećeni tim principima, dogovorenim na sastanku njihovih ministara spoljnih poslova u Kairu 5. jula, i izrazio nadu da će ih i Katar podržati.\nOn je rekao da arapski kvartet smatra da bi "trebalo da bude lako za Katar da prihvati principe" i dodao da primena i nadzor moraju biti "ključne komponente" i da "neće biti kompromisa oko principa" ali da se može razgovarati o "taktici" i "metodama" i da "tu ima prostora za razgovore i kompromis".\nMualimi je naglasio da budućnost Katara leži sa njegovim susedima a ne sa "dalekim mestima", što je aluzija na Tursku i Iran, zemlje koje podržavaju Dohu.\nAmbasadorka UAE u UN Lana Nusejbeh je rekla da "ako Katar nije voljan da prihvati suštinske principe oko definisanja terorizma ili ekstremizma u regionu biće veoma teško" da ostane članica Saveta zalivske saradnje.\nČetiri arapske zemlje su početkom juna prekinule diplomatske odnose sa Katarom i uvele mu sankcije zbog navodne podrške ekstremistima i vezama sa Iranom. Katar je te optužbe odbacio, kao i ultimatum sa 13 zahteva koji mu je dostavljen.


Iznenađenje za pubilku: Brankica Sebastijanović i Luka Raco u novim ulogama - Hello! magazin\nSerija “Sinđelići” donela je ogromnu popularnost Brankici Sebastijanović i Luki Raco, gde su kao Eva i Rista osvojila srca publike, a ponovo ih je spojio novi projekat produkcijske kuće “Emotion”. Naime, oni će zaigrati u dečijoj novogodišnjoj predstavi “Ponoćna čarolija” koja će tokom decembra obići Srbiju i doneti praznični duh u sve veće gradove naše zemlje!\n– Jedva čekam da najmlađoj, a najdražoj publici, pokažemo šta smo im pripremili. „Ponoćna čarolija“ će sigurno, među sve nas,vratiti pravi novogodišnji duh, a jako sam srećna što je predstava edukativnog karaktera, pa će progovoriti i o problemima mališana koji se susreću sa neprihvatanjem sredine koja ih okružuje – kaže Brankica Sebastijanović.\nPredstava “Ponoćna čarolija” nastala je kao autentični proizvod produkcijske kuće “Emotion”, koja je prošle godine publici predstavila brodvejski mjuzikl “Pepeljuga”, o kome se još uvek priča. Ove godine “Emotion Live” donosi priču o devojčici Mini (Brankica Sebastijanović) koja, uprkos svim problemima koji je sputavaju, pokušava da sa svojim drugarima iz odeljenja pripremi novogodišnju školsku priredbu. Koliko će im u svemu ovome pomoći Deda Mraz, praznična magija i njihovo drugarstvo, saznaćete u predstavi u kojoj glume miljenici mlađih generacija!\nPredstava “Ponoćna čarolija” u produkciji “Emotion Live” premijerno će biti izvedena u Beogradu 10. decembra u dvorani Dečijeg kulturnog Centra, nakon čega će obići sve veće gradove u Srbiji: Pančevo 20. decembra, Smederevo 21. decembra, Niš 22. decembra, Novi Sad 24. decembra. Datumi ostalih gradova biće saopšteni uskoro.\nbrankica sebastijanović, Luka Raco


Proširenje na Zapadni Balkan da ostane prioritet sledeće EK\nTanjug 17. aprila 2019. 13:26\nBRISEL – Sledeći sastav Evropske komisije trebao bi da politiku proširenja na Zapadni Balkan zadrži kao jedan od svojih prioriteta, poruka je Foruma civilnog društva Zapadnog Balkana održanog u Tirani.\nZavršna deklaracija dvodnevnog Foruma poziva i na dalju ekonomsku integraciju regiona uz ukidanje svih nepravednih barijera na izvoz robe i usluga, navodi se u saopštenju Evropskog ekonomskog i socijalnog odbora.\n„Proširenje, a posebno širenje EU demokratskih vrednosti i zakonskih standarda na region Zapadnog Balkana u interesu je i naših partnera u regionu i EU”, poručio je predsednik Evropskog ekonomskog i socijalnog odbora Luka Havijer.\nViše od 180 predstavnika civilnih organizacija sa Zapadnog Balkana i EU učestvovalo je u sedmom po redu Forumu civilnog društva u organizaciji Evropskog ekonomskog i socijalnog odbora uz podršku Evropske komisije i Regionalnog saveta za saradnju.\nUčesnici su ocenili da regionalna saradnja ne znači samo saradnju među vladama zemalja regiona već i među društvima čije organizacije imaju ulogu u nadgledanju rada vlasti, ali i sprovođenja ekonomskih programa.\n”Organizacje civilnog društva su ključ za za izgradnju bolje posvećenosti političkih lidera i društava u cilju promene političke kulture, jačanju demokratije, transparentnosti, vladavine prava i održivije ekonomije”, ocenila je direktorka za Zapadni Balkan u Evropskoj spoljnopolitičkoj službi Angelina Ajnhorst.\nUčesnici Foruma civilnog društva Zapadnog Balkana su tokom razgovora o trgovini u regionu insitirali na daljoj ekonomskoj integraciji koja uključuje ” ukidanje svih neopravdanih barijera nametnutih na uvoz robe i usluga”, ali i na stvaranju boljih uslova za investicije.\nU saopštenju Evropskog ekonomskog i socijalnog odbora tokom Foruma civinog društva Zapadnog Balkana izražena je zabrinutost zbog smanjenja prostora za rad civilnih društava u mnogim zemljma regiona.\nUčesnici su u zaključnoj deklaraciji posebnu pažnju stavili na slobodu izražavanja i medija kao preduslov za uspostavljanje stabilne demorkatije.\nIstovremeno, vlasti Zapadnog Balkan pozvane su da značajno investiraju u politiku smanjenja nezaposlenosti mladih i njihovu bolju interaciju kako bi se smanjila tendencija odlaska mladih sa Zapadnog Balkna.


Pod minama šume vrijedne 800 miliona maraka - Moja Hercegovina\nSukob Dodika i Stanivukovića u Čelincu – ko je koga napao?\nPočetna / Pod minama šume vrijedne 800 miliona maraka\nPod minama šume vrijedne 800 miliona maraka\n06. 10. 2017. 18:32\nŠumsko bogatstvo u vlasništvu Republike Srpske vrijednije više od 800 miliona maraka zarobljeno je minama i ne može se eksploatisati zato što se nalazi na miniranom području.\nPrema zvaničnim podacima “Šuma Srpske”, oko 56.419 hektara zemljišta kojim gazduje ovo javno preduzeće, od čega je oko 28.290 hektara pod visokim šumama sa prirodnom obnovom, zagađeno je minama zbog čega je onemogućena eksploatacija šumskog bogatstva sa tog područja, prenosi poslovni portal “Capital.ba”.\nŠumarski stručnjaci objašnjavaju da se na jednom hektaru visoke šume sa prirodnom obnovom prosječno nalazi oko 350 kubnih metara drvnih sortimenata, a prosječna cijena jednog “kubika na panju” je 80 maraka.\nProsta računica kaže da je pod minama i to samo na području visokih šuma na površini od pomenutih 28.290 hekatara zarobljeno šumsko bogatstvo u vrijednosti od skoro 800 miliona maraka ili preciznije 792.120.000 KM.\nPrema cijenama po kojima se u posljednje dvije decenije izvodi deminiranje u BiH, za poslove tehničkog izviđanja i deminiranja cjelokupne površine od 56.419 hektara potrebno je izdvojiti oko 120 miliona KM. Međutim, pomenuti portal piše da postoji varijanta po kojoj “Šume Srpske“ ili Vlada RS ne bi morale unaprijed obezbijediti novac za deminiranje.\n“Postoje organizacije i firme za deminiranje koje su spremne da posao naplate kompenzacijom, odnosno da deminiranje naplate drvnim-šumskim sortimentima u vrijednosti izvedenih radova. To praktično znači da nije potrebno nikakvo dodatno ulaganje od strane Šuma Srpske ili Vlade RS, već samo dobra volja da se prione na posao i usvoje neophodni akti. Dakle, deminerska firma bi za svoj posao dobila šumskih-drvnih sortimenata u vrijednosti od oko 120 miliona maraka, dok bi poslije obavljenog posla Šumama Srpske za eksploataciju postalo dostupno šumsko bogatstvo u vrijednosti od oko 680 miliona KM“, objašnjava sagovornik “Capitala” odlično upućen u poslove deminiranja, ističući da su u “Šumama Srpske” upoznati sa tim da su pojedine deminerske firme spremne na ovakav aranžman.\n“Ukupno u 19 šumskih gazdinstava evidentirana su minirana područja, od kojih je najviše u ŠG Zelengora Kalinovik oko 8.555 hektara, zatim u ŠG Vučevica Čajniče sa oko 8.045 hektara, ŠG Sjemeć Rogatica oko 7.137 hektara, ŠG Visočnik Han Pijesak oko 5.271 hektara i ŠG Treskavica Trnovo oko 4.171 hektara”, navodi se u odgovorima iz “Šuma Srpske”.\nIz ovog javnog preduzeća navode i da je sa Republičkom upravom civilne zaštite potpisan Memorandum o saradnji u februaru 2015. godine, nakon čega je održan niz sastanaka sa predstavnicima šumskih gazdinstava, predstavnicima lokalnih i Republičke uprave civilne zaštite i Centra za deminiranje BiH (BHMAC).\n“Na nekim područjima proveden je proces reizviđanja zbog zastarjelosti, nepreciznosti i nepouzdanosti podataka. Postoje definisana područja u šumskim gazdinstvima koja su relativno mala po površini, a čijim deminiranjem bi se otvorilo daleko veće područje za ekspolataciju. Tako bi deminiranjem šumskih odjela Sjenokos-Strugovi-Kičin u ŠG Zelengora bio omogućen pristup drvnoj masi u količini od 30.000 metara kubnih.\nSlična situacija je i u ŠG Treskavica gdje bi deminiranjem odjela 102, 125 i 126 bio omogućen pristup drvnoj masi u količini od 10.000 metara kubnih”, navodi se u odgovorima.\nU “Šumama Srpske” smatraju da se aktivnosti na rješavanju ovog problema moraju nastaviti, te da je potrebno ponovo definisati minirana područja u šumskom gazdinstvima, te izradom projekata kandidovati područja za deminiranje. Zvanični podaci BHMAC-a govore da trenutna veličina sumnjive opasne površine na mine u RS iznosi 242 km2, od čega se na šume odnosi 162 km2 ili 162.000 hektara.\n“Detaljnim informacijama o kontaminiranoj površini kojom gazduju “Šume Srpske” ne raspolažemo. Predlažemo da kontaktirate navedenu instituciju u vezi dodatnih informacija. Članom 18. Zakona o deminiranju u BiH definisano je da se sredstva za provođenje Plana deminiranja osiguravaju iz donatorskih sredstava, budžeta institucija BiH i budžeta entiteta, kao i iz drugih izvora. Javno preduzeće Šume Srske do sada nije učestvovalo u finansiranju programa deminiranja. Strategijom protivminskog djelovanja BiH 2009-2019. godine planirano je oslobađanje cjelokupne sumnjive opasne površine u BiH, pa tako i kontaminirane površine kojom gazduje JP Šume Srpske. Liste prioritetnih zadataka za deminiranje za svaku kalendarsku godinu usvajaju vlade entiteta prije početka glavne deminerske sezone“, navodi se u odgovorima BHMAC-a na pitanja pomenutog portala.\nDraško Stanivuković, član PDP i kandidat za poslanika u Narodnoj skupštini RS objavio je danas...


Volvo će kupiti Nemci? - Automagazin\nAktuelna finansijaka situacija na tržištu amerike, kao i u samom Fordu, ne daje Amerikancima puno mogućnosti. Za restrukturiranje kompanije potrebne su finansije, koje bi prodaja Volva mogla obezbediti. Prema mnogima, BMW je veoma realan kupac švedskog proizvođača automobila. Volvo bi Nemcima mogao ponuditi nove ekološke tehnologije, kao i bezbednosne sisteme, po čemu je Volvo među prvima u svetu. Na drugu stranu, i Volvo bi profitirao u spajanju sa BMW-om, zahvaljujući najnovijim multimedijalnim i tehnički savršenim rešenjima. Ostaje nam da sačekamo i vidimo kako će reagovati veliki proizvođači automobila i okolnostima svetske privredne recesije. Goran Sarić - Automagazin


Tri važna pitanja pred Novakom do kraja godine\nTenis Autor:Miodrag Dimitrijević15. sep. 202117:17 > 17:35\nNovak Đoković je porazom od Danila Medvedeva u finalu US Opena (6:4, 6:4, 6:4) ostao bez sna o "Kalendarskom slemu". Iako je najavio da će njegovi nastupi do kraja godine biti pod znakom pitanja, imaće barem tri velike odluke koje treba da donese.\nDva dana nakon što je Đoković završio istorijsku sezonu sa 27 pobeda na grend slem turnirima, četiri finala i tri titule, došao je trenutak da se gleda u budućnost.\nIpak, još uvek vrele glave Novak nije želeo da govori o izazovima koji ga očekuju.\n„Pravo da vam kažem – nemam nikakav plan, apsolutno ništa. Ne znam da li ću igrati bilo šta, bilo gde… Trenutno sam samo ovde, u Njujorku“, rekao je Đoković nedugo posle finala.\nIpak, Novak će uskoro morati da odgovori na pitanja da li ćemo ga gledati na mastersima u Indijan Velsu i Parizu, te Završnog mastersu koji se ove godine prvi put održava u Torinu.\nGotovo je sigurno da će Đoković igrati na Završnom mastersu gde će bi novom titulom se izjednačio sa brojem trofeja sa Rodžerom Federerom koji trenutno ima jedan više (šest prema pet).\nProšle godine je takmičenje završio u polufinalu porazom od Dominika Tima, pa bi sa tri pobede više (izgubio i u grupi od Danila Medvedeva) mogao daleko da podeblja prvo mesto ATP liste i ATP trke. Ovaj turnir bi potencijalno Novaku mogao da donese 1.500 bodova, od čega čak 700 novih.\nOvo bi moglo Novaku da pomogne da završi godinu na prvom mestu, što bi uradio po sedmi put u karijeri i to nije uspeo niko ranije. Trenutno je izjednačen sa Pitom Samprasom sa po šest ovakvih učinaka.\nČinjenica da se nakon dugo godina konačno igra u Torinu umesto u Londonu može da učini da Novaku ova ideja bude utoliko interesantnija.\nIpak, najveći znak pitanja je iza Indijan Velsa koji se igra od 7. do 17. oktobra, a koji se često naziva „Petim grend slemom“.\nĐoković je nakon finala ostao nešto duže u Njujorku, iako je plan bio da se odmah po završetku finala vrati u Beograd. Ipak, emotivno finale učinilo je da dođe do male promene plana, pa je tek u sredu stigao u Beograd.\nSrbin se i dalje nalazi na zvaničnoj listi prijavljenih igrača za ovaj turnir, a pre oktobra će morati da donese konačnu odluku.\nTeško je očekivati da će Novak u periodu od dve nedelje dva puta prevaliti put preko Atlantskog okeana, i to kasnije do same zapadne obale (10.256 kilometara). Novak je nedavno prodao i penthaus koji je imao u Majamiju, ali ima još dva stana u Njujorku.\nNa Indijan Velsu bi mogao da pokuša da osvoji rekordnu šestu titulu, a ovaj turnir je uvek privlačio veliku pažnju jer se igra u Kaliforniji. Nalazi se nedaleko od „Silicijumske doline“, centra IT sveta, pa se očekuje da veliki broj poznatih ličnosti bude na tribinama.\nVeliko je pitanje i da li ćemo Srbina gledati na mastersu u Parizu od 1. do 7. novembra jer je prošle sezone odustao od ovog turnira (igrao u Beču), pa sada neće morati da brani nijedan bod.\nProšle godine mu je poraz Nadala od Zvereva u polufinalu ovog turnira doneo prvo mesto na kraju godine, a ove bi možda mogao da propusti ovaj turnir. Zapravo, ne očekuje se da Đoković nastupa na sva tri turnira, a deluje da će birati između jednog od dva mastersa kako bi što više vremena proveo sa porodicom.\nDaleko je realnije da iscrpljeni Novak nastupa samo u Evropi jer su putovanja znatno manja, ali je supruga Jelena doletela u Njujork kod njega, pa ostaje pitanje da li su sa njom došla i deca. Mnogo nepoznatih čini da navijači sa nestrpljenjem očekuju njegovu odluku.\nATP Indijan Velsatp listaATP ParizNovak Đoković


Nastava od jeseni i u školi i na daljinu • Poportal\nMinistar prosvete, nauke i tehnološkog razvoja u Vladi Republike Srbije Mladen Šarčević izjavio je danas da se intenzivno radi na pripremi različitih modela za nastavu od jeseni.\nŠarčević je u izjavi za današnje izdanje dnevnog lista „Kurir“ objasnio da će stariji učenici i srednjoškolci verovatno imati po dve sedmice nastavu u školi i kod kuće, a osnovci od prvog do četvrtog će ići u školu sve vreme ili tri nedelje pratiti nastavu u školi, a jednu nedelju na daljinu.\nNemaju sve škole iste kapacitete i ne može se u svima primenjivati isti model, ukazao je on i dodao da mlađa deca ne mogu sama ostajati kod kuće, pa se ide na to da im se omogući da što više nastavnih sati provedu u školi.\nPrema njegovim rečima, u nekim školama biće moguće da se nastava organizuje tako da u potpunosti budu u školi, uz poštovanje bezbednosnih mera i ograničenja da na četiri kvadrata bude jedan učenik.\nU drugim školama, koje pre svega imaju mnogo đaka i rade u dve smene, ići će se na to da tri nedelje đaci od prvog do četvrtog razreda idu u školu, a nedelju dana prate nastavu od kuće, ponovio je ministar.\nŠarčević je napomenuo da učenici od petog do osmog razreda mogu kombinovati dve nedelje onlajn nastave, dve u školi.\nU svakoj školi se, kako je rekao, analizira broj đaka i kabineta, te se prave formule po kojima će se raditi. Ujedno se analizira i broj roditelja koji će u slučaju da nema vanrednog stanja moći da se organizuju tako da barem jedan ostane kod kuće.\nNeke škole, koje imaju više učionica, kabineta za produženi boravak, ali i drugih odgovarajućih prostorija, moći će da organizuju klupe u novom prostoru i podele grupe. One će raditi po jednom od boljih modela, a negde će biti primenjivan drugačiji model, naveo je on.\nPrema njegovoj oceni, za starije razrede i srednjoškolce ne bi trebalo da bude problema.\nNaime, kako je rekao, srednjoškolci bi u školu mogli da idu po grupama, naizmenično, na dve nedelje. Prvih 15 dana, na primer, prvi i drugi razred, potom treći i četvrti. Kada imaju nastavu na daljinu, onda imaju predavački deo, dok bi u školi imali vežbe i odgovarali.\nMinistar je najavio da će u narednih sedam do deset dana, kada se sve razmotri, direktori škola dobiti modele i uputstva kako da planiraju nastavu u smislu odnosa časova obrade i utvrđivanja.\nGrupisaćemo škole u nekoliko grupa i svaka će dobiti uputstvo i znati svoju formulu, odnosno koji je njen model i kako da ga primenjuje, podvukao je Šarčević.\nTakođe, kako je naglasio, deca će morati da nose masku u školi ukoliko to bude preporuka struke.\nPrema njegovim rečima, klasični tip škole koji je važio do epidemije koronavirusa biće moguć tek kada bude potpuno bezbedno, a to će se najverovatnije desiti tek kad budemo dobili vakcinu.\nKomarci zaraženi virusom „Zapadnog Nila“ su registrovani u Velikom Gradištu , nema obolelih\nRebalansom budžeta preusmerena sredstva u nove projekte


Bertomeu jasan: Nemoguće je da pobednik FIBA Lige šampiona igra u Evroligi!\nPrvi čovek Evrolige Đordi Bertomeu izjavio je da ne postoji šansa da prvak FIBA Lige šampiona dobije mesto u najjačem evropskom takmičenju i objasnio da nema smisla da se preskaču razredi, misleći da je Evrokup značajnije takmičenje.\n- To je nemoguće i nema nikakvog smisla. U kojoj organizaciji i takmičenju je normalno da se preskaču kategorije - rekao je Bertomeu i tako stavio tačku na zahtev generalnog sekretara FIBA Evrope Kamila Novaka.\n- Italija se plašila da izgubi organizaciju olimpijskog kvalifikacionog turnira i kandidaturu za Olimpijske igre 2024. godine. Znamo šta se desilo, italijanski klubovi bili su pod pritiskom, ali smo im pružili podršku i dobrodošli su da se vrate u Evrokup - poručio je Bertomeu.\nU okviru 11. runde ABA 2 lige košarkaši Dinamika su na domaćem terenu savladali Sutjesku sa 100:97. Utakmica je rešena nakon neizvesne završnice, a domaćin je sigurnim izvođenjem slobodnih bacanja ostvario bitnu pobedu.


Radonjić: Očekivano težak meč - SPORTSKI ŽURNAL\n08 mart, 2021 5\nKošarkaši Crvene zvezde savladali su u gostima Split sa 71:60 u utakmici 20. kola ABA lige\nCrveno-beli sada imaju skor 15-2 i grabe prema prvoj poziciji uoči plej-ofa.\nTrener Zvezde Dejan Radonjić pohvalio je dobro energiju u odbrani u drugom poluvremenu svoje ekipe.\n- Očekivano težak meč za nas, posle jednog perioda koji je bio kakav je bio, sa puno dešavanja i opterećujućih stvari: težak raspored, dupli program EL i nedelju pre toga, i sigurno da u tim situacijama nije uvek lako igrati. Odigrali smo u prvom poluvremenu ne baš kako smo hteli što se tiče napada, imali smo problema sa skokom, ali smo imali priliku da kroz bolji napad imamo veću prednost, promašivali smo dosta. U drugom delu, nastavili smo sa odbranom, popravili skok, igrali odbranu sa dobrom energijom i naterali protivnika da ima 21 izgubljenu loptu. Uspeli smo uz nešto bolji napad da valorizujemo to i dođemo do pobede - rekao je trener crveno-belih na konferenciji posle utakmice u Splitu.\nNajzaslužniji za trijumf bio je Kori Volden sa 24 poena, dok je Ognjen Dobrić postigao 12.\nKod Splićana Marko Luković i Mateo Kedžo postigli su po 12 poena.\nRealni · 09 mart, 2021 00:19\nzlaja · 09 mart, 2021 02:38\nsportista · 09 mart, 2021 10:03\nzvezdas · 09 mart, 2021 09:02\nMosquito · 09 mart, 2021 13:04


Eto’o ipak u Anzhiju sa sedmičnom platom od 350.000 funti – Informer\nKamerunski fudbaler Samuel Eto’o, još uvijek fudbaler milanskog Intera, danas bi trebao potpisati ugovor sa ruskim Anzhijem čijim bi potpisivanjem postao fudbaler sa najvećom sedmičnom platom od nevjerovatnih 350.000 funti.\nAgent kamerunskog napadača tvrdi da će Eto’ou novi ugovor iznostiti 22 miliona funti, dok će fudbaleru pripasti nevjetovatnih 18 millona godišnje, što je u biti oni prethodno izračunati 350.000 funti sedmično.\n„Potpisivanje ugovora bi se navjerovatnije trebalo desiti danas, odmah nakon što Samuel uspješno apsolvira medicinske preglede“, rekao je igračev agent Claudio Vigorelli.\nIzvještaji ruskih medija i štampe tvrde da vlasnik Anzhija Suleiman Kerimov, koji nije samo multimilijarder već i ruski senator, neće se zaustaviti na Eto’o. Prema onome što se piše u Rusiji Kerimov želi Danija Alvesa iz Barcelone, a spreman je platiti nevjerovatnih 35 miliona funsti za njegov dolazak.\nIako svoje domaće mečeve igraju u Makhachkali, zbog situacije u Dagestanu, fudbaleri Anzhija treniraju u Moskvi.


Oporavak turizma očekuje se narednog proljeća - Vijesti | Radio Televizija Budva - Budva Crna Gora\nPrema novoj procjeni Međunarodnog monetarnog fonda (MMF), crnogorska ekonomija bi ove godine mogla oslabiti 12 odsto, dok je sličnu prognozu od minus 12,4 odsto u jesenjem izvještaju objavila i Svjetska banka (SB). Govoreći o tim procjenama, Đurović je saopštila da je ova godina teška i puna izazova.\n“Zdravstvena kriza je bez presedana, i struktura naše ekonomije, u odnosu na region, je da mi imamo najviše usluga koje su podložne promjenama na međunarodnom tržištu. Trećina našeg bruto domaćeg proizvoda (BDP) je iz sektora turizma i transporta, isto toliko i zaposlenosti. Za razliku od Srbije gdje je 25 odsto industrija, rekla je Đurović Televiziji Crne Gore.\n“Povećavala je rebalansom kapacitet za zaduživanje i povećala reakcije prema građanima i privredi, onoliko koliko su kapaciteti budžeta dozvoljavali, objasnila je Đurović.


/ Rektorat /Vijesti /Potpisan Memorandum o saradnji Ekonomskog fakulteta i Ministarstva evropskih poslova\nPovodom 4. aprila, Dana studenata, dekan docent dr Nikola Milović i ministar Aleksandar Andrija Pejović potpisali su Memorandum o saradnji Ekonomskog fakulteta Univerziteta Crne Gore i Ministarstva evropskih poslova.\nDekan Milović se zahvalio ministru Pejoviću na današnjoj posjeti, te istakao zadovoljstvo potpisivanjem Memoranduma o saradnji. Naveo je da će ovim memorandumom saradnja biti proširena na jedan specifičan način, prepoznajući potrebe intenzivnije i kvalitetnije saradnje između fakulteta i državne uprave.\nDekan je posebno naglasio da će zahvaljujući ovom sporazumu Ekonomski fakultet pružiti mogućnost studentima da se bliže upoznaju sa aktuelnostima iz procesa pristupanja EU, uz mogućnost obuke studenata završne godine u Ministarstvu evropskih poslova.\nTokom razgovora dekan je upoznao ministra sa činjenicom da ovo nije prvi sporazum ovakvog tipa koji potpisuje Ekonomski fakultet. Naime, fakultet ima izuzetnu međunarodnu saradnju i uspješno sarađuje sa institucijama visokog obrazovanja iz inostranstva, kao i sa velikim brojem institucija u regionu, Evropskoj uniji i Sjedinjenim Američkim Državama.\nPredavanje je obilježilo aktivno učešće studenata i njihova diskusija s ministrom o pristupnim pregovorima, reformskim procesima u Crnoj Gori i put koji čeka našu zemlju ka punopravnom članstvu u EU.


Borci RS-a: Posljednje mirno okupljanje | Balkan Vijesti | Al Jazeera\nBorci RS-a: Posljednje mirno okupljanje\nU Banjoj Luci je nešto iza 14 sati okončano protestno okupljanje bivših boraca Republike Srpske na kojem je ponovo upućen zahtjev predsjedniku Boračke organizacije Panteliji Ćurguzu da podnese ostavku i raspusti BORS.\nBorci su poručili da je to njihovo posljednje mirno okupljanje i da će se slijedeći put okupiti ispred Vlade, javio je Al Jazeerin Marko Radoja.\nDuško Vukotić, vođa štaba nezadovoljnih boraca RS-a, u obraćanju okupljenim je naglasio da su svi borci jednako zaslužni za stvaranje tog entiteta i imaju jednako pravo da predstavljaju boračku populaciju.\nPremijerku RS-a Željku Cvijanović te ministra rada i boračke zaštite Petra Đokića je optužio da su odbijanjem da se pojave na protestima pokazali “nepoštovanje prema onima koji su sve dali za RS, a za uzvrat nisu dobili ništa”.\nSa saborcima su se obratili i bivši borci Sarajevsko-romanijske regije, Doboja, Gradiške, Šipova, Kneževa.\n“Neprijatelji RS-a nismo mi nego oni koji su nam sve uzeli. To je ova vlast i zato, braćo, ne vjerujte Miloradu Dodiku i Željki Cvijanović kada vam se obraćaju iz crnih limuzina, Vjerujte svojim praznim stomacima i frižiderima, vjerujte svojoj djeci kojima su oni ukrali budućnost, jer i to je politika onih koji vladaju RS-om”, kazao je Željko Ducanović, demobilisani borac iz Banje Luke .\nNjegov govor bio je popraćen skandiranjem “lopovi, lopovi” upućenim aktuelnoj vlasti RS-a.\nSa skupa su se čuli i pozivi predsjedniku SNS-a Aleksandru Vučiću “da se ne sastaje s ratnim profiterima iz RS-a”, te da “braći s ove strane Drine pomogne u borbi protiv kriminala i korupcije”.\nVukotić je na kraju skupa saopćio da će ponovo Vladi i Narodnoj skupštini biti upućeni ranije definirani zahtjevi koji se odnose na poboljšanje ekonomsko-socijalnog položaja boračke populacije, osnivanje fonda za materijalnu pomoć demobilisanim borcima, te javno objavljivanje registra boraca RS-a.\n“Na protestu učestvuje od 200 do 250 ljudi”, javlja Al Jazeerina Ljiljana Smiljanić.\nVukotić je pročitao zahtjeve, među kojima su: ostavka predsjednika Boračke organizacije RS-a Pantelije Ćurguza i raspuštanje te organizacije. Ukoliko to ne uradi, smatrat će ga nelegalnim predstavnikom boraca i izabrat će svog, koji će pregovarati sa vlastima.\n“Demonstranti traže da pod hitno Ministarstvo rada i boračko-invalidske zaštite objavi koliko novca dobija ko iz budžeta”, javlja novinarka Al Jazeere.\nTakođer, zahtjev je da se napravi revizija i utvrdi ko je pravi borac, a ko dezerter, te da Ministarstvo za borce bude posebno, a ne sa resorom rada, kao i da počne obračun sa kriminalom i korupcijom.\n“Od Centra javne bezbjednosti Banja Luka dobili smo saglasnost za održavanje protestnog skupa. Iako je teško prognozirati koliko će se naših bivših saboraca i članova njihovih porodica odazvati na naš poziv na proteste, vjerujem da ih neće biti manje nego 28. februara kada je svoj glas nezadovoljstva diglo više od dvije hiljade ljudi”, kazao je Vukotić.\nNaglasio je da je Udruženje ratnih veterana formiralo i općinske štabove u više gradova RS-a (Trebinje, Istočno Sarajevo, Brčko, Bijeljina, Prijedor…), ali da zbog izuzetno lošeg materijalnog stanja bivši borci nisu u mogućnosti platiti autobuse kako bi došli na proteste u Banju Luku.\n“Na to ova vlast i računa i onda sve to i nastoji marginalizovati, uz tvrdnju da ne postoji šire nezadovoljstvo postojećim stanjem u RS-u”, rekao je Vukotić.\nNa protestu održanom u Banjoj Luci 28. februara bivši borci, uz zahtjev upućen rukovodstvu Boračke organizacije RS-a i njenom predsjedniku Panteliji Ćurguzu za njegovu ostavku ili smjenu s te pozicije, utvrdili su i listu zahtjeva za poboljšanje njihovog socijalnog položaja koji su dostavili Vladi i Narodnoj skupštini RS-a.\nVukotić je, uz naglašavanje da vlada i entitetski parlament nisu borcima odgovorili ni na jedan od upućenih zahtjeva, odbacio navode premijerke RS-a Željke Cvijanović da su protesti demobilisanih boraca i njihovi zahtjevi političkog karaktera.\n“Zahtjev upućen Ministarstvu invalidsko-boračke zaštite da objavi na svojoj web-stranici registar svih učesnika proteklog rata i podatke po osnovu kojih primaju materijalnu naknadu, te spisak zaposlenih u tom ministarstvu nije političkog karaktera. I ti su se naši zahtjevi, da je postojala volja vlasti, mogli ispuniti za dan-dva”, naglasio je Vukotić.\nDodao je da i dugoročni zahtjevi, kojima bi se pronašla sistemska rješenja za poboljšanje ekonomsko-socijalnog položaja boračke populacije, nisu politički.\nZa sistemska rješenja\n“Ali od sistemskih rješenja, dok ovaj sistem vlada u Republici Srpskoj, neće biti ništa”, podvukao je Vukotić.\nPodsjećamo, javno protivljenje protestnim okupljanjima demobilisanih boraca izrazilo je rukovodstvo BORS-a, ali i rukovodstva Vladi bliskih nevladinih organizacija poput Udruženja porodica poginulih i nestalih te Udruženja logoraša RS-a.\nNjihov stav dijeli i predsjednik RS-a Milorad Dodik, koji je u više navrata optužio štab nezadovoljnih bivših boraca RS-a da su instrumentalizirani, a njihova okupljanja politički motivirana, te pozvao građane da ne nasjedaju na njihove pozive i ne podrže ih.


Vlada Srpske će nastaviti da pomaže opštinu Brod – Glas Regije\nCvijanovićeva je razgovarala danas sa načelnikom opštine Brod Ilijom Jovičićem o aktuelnoj situaciji u ovoj lokalnoj zajednici, obnovi i sanaciji nakon poplava i projektima koji će biti realizovani u narednom periodu.\n– Zadovoljna sam načinom kako to ovdje rade. Načelnika i njegove saradnike sam upoznala sa načinom rada Fonda solidarnosti Republike Srpske i sa aktivnostima koje smo preduzeli u proteklom periodu. Važno je istaći da imamo funkcionalan i održiv budžet – rekla je Cvijanovićeva novinarima.\nOna kaže da je na sastanku upoznata o problemima sa kojima se suočava ova lokalna zajednica, kao što su velika zaduženja i nasljeđene obaveze.\n– Ono što je važno da uradimo je racionalnost gdje god to moguće, da se ne izlazi iz budžetskog okvira, da vratimo disciplinu i više rada – rekla je Cvijanovićeva.\nOna je dodala da će određeni radovi biti obavljeni na nasipu i kanalu, te da će u ovaj projekat, u okviru svojih nadležnosti, biti uključena Vlada Republike Srpske, preduzeće “Vode Srpske” i lokalna zajednica.\nNa sastanku je bilo riječi i o potrebi rješavanja problema u vezi sa graničnim prelazom, odnosno izgradnji zaobilaznice i dva kružna toka, čime će velike gužve biti smanjene.\nNačelnik opštine Brod Ilija Jovičić rekao je da je zadovoljan posjetom predsjednika Vlade Srpske, posebno ukazujući na brzo reagovanje prilikom sanacije posljedica od poplava.\n– Ovo je dokaz da imamo podršku Vlade Srpske, uz čiju pomoć smo dosta toga uradili. Tokom sutrašnjeg dana biće nastavljena podjela vaučera za domaćinstva sa štetom manjom od 5.000 KM. Imamo probleme kao i svi druge sredine, prekomjerna zaduženost i obaveze iz prethodnih godina, ali imamo ideje, projekte i pomoć sa nivoa Republike u njihovom rješavanju – rekao je Jovičić.\nOn je dodao da je riječ o projektu rekonstrukcije vodovodne i kanalizacione mreže, postavljanju carinskog terminala, određenim projektima u vezi sa zdravstvom, sanacijom nasipa, te radovima oko graničnog prelaza.\n« “Treći entitet se ne smije formirati na štetu Srpske”\nAkcija “Štek”: Hapšenja u Doboju »\n19. Januara 2020., 8:08


Završen BVA turnir u Crnoj Gori za kadetkinje – ODBOJKAŠKI SAVEZ BiH\nKadetkinje / Reprezentacije\nZavršen BVA turnir u Crnoj Gori za kadetkinje\nAutor: Administrator · 26/07/2010\nŽenska kadetska odbojkaška reprezentacija Bosne i Hercegovine završila je svoj nastup na BVA turniru u Crnoj Gori zauzevši četvrto mjesto u ukupnom poretku.\nU prvoj fazi takmičenja ženska kadetska reprezentacija BiH nalazila se u grupi „B“ zajedno sa reprezentacijama Rumunije, Crne Gore i Albanije, dok su Grupu A činile reprezentacije Turske, Grčke, Bugarske i Srbije.\nU prvoj utakmici koja se igrala 21.07.2010. godine reprezentacija BiH poražena je od reprezentacije Rumunije rezultatom 0:3 (po setovima 15:25, 20:25, 19:25). U drugoj utakmicu, koja se igrala 22.07.2010. godine kadetkinje su ostvarile pobjedu nad reprezentacijom Crne Gore rezultatom 3:0 (po setovima 25:22, 25:22, 26:24), te dan kasnije, 23.07.2010. godine, pobjedu nad reprezentacijom Albanije također rezultatom 3:0 (po setovima 13:25, 13:25, 20:25).\nPostugnutim rezultatima u grupnoj fazi takmičenja ženska kadetska reprezentacija BiH obezbjedila je ulazak u polu finale gdje se sastala sa reprezentacijom Turske iz grupe „A“. U ovoj utakmici za ulazak u finale BVA turnira, koja se igrala u subotu, 24.07.2010. godine, ženska kadetska reprezentacija BiH doživjela je poraz od reprezentacije Turske rezultatom 0:3 (po setovima 25:15, 26:24, 25:16).\nPoslijednjeg dana takmičenja, 25.07.2010. godine, u utakmici za treće mjesto ženska kadetska reprezentacija BiH poražena je od reprezentacije Rumunije rezultatom 1:3 (po setovima 25:20, 14:25, 15:25, 16:25) i time je okončala svoj nastup na ovogodišnjem BVA turniru zauzevši 4. mjesto u ukupnom poretku.\nPobjednik turnira je reprezentacija Srbije koja je u finalnoj utakmici ostvarila pobjedu nad reprezentacijom Turske rezultatom 3:0 (po setovima 25 : 17, 25 : 15, 25 : 20).


Zakon je jasan, pare dobijaju samo oni koji žive u Srbiji: Srbijanski penzioneri iz Crne Gore traže pomoć od Srbije iako znaju da na nju nemaju pravo! - Informativni portal ODBRANA\nVulin: Srbija koju vodi Vučić ne napušta i ne prodaje, već se razvija i jača\nNAĐENO TIJELO MATEJA PERIŠA? Isplivalo kod Ade Huje, uporedili fotografije, imao istu garderobu kao u noći nestanka\nNove dojave o postavljenim bombama u Beogradu, a ovaj put su napadači ostavili i uznemirujuću prijeteću poruku\nFALI JOŠ SAMO 360.000 EVRA! Vukan na korak do početka lečenja, a VRIJEME ISTIČE\nVijesti Društvo Politika Srbija\nUmro Veselin Simonović, osnivač Nove S\nSrpski penzioneri koji žive u Crnoj Gori obratili su se putem medija predsjedniku Srbije Aleksandru Vučiću i ministru finansija Siniši Malom apelom da pomognu u rješavanju problema isplate pomoći iz Fonda PIO Srbije da bi i oni dobili po 20.000 dinara što je najavljeno za 10. februar.\nMeđutim, njima pomoć ne može biti isplaćena, jer u Zakonu jasno piše da pravo na pomoć imaju samo oni penzioneri koji imaju prebivalište u Srbiji.\nPenzioneri traže predsednika Vučuća i ministra Malog da intervenišu da i oni dobiju pomoć države kao ostali penzioneri koji su pravo na penziju ostvarili na teritoriji Repunlike Srbije.\n„Tri tranše pomoći, dvije od trideset eura i jedna od dvadeset eura nisu nam isplaćene i zato očekujemo da intervenišete da bi nam bila isplaćena pomoć od 20.000 dinara što je najavljeno za 10. februar. Molimo Vas gospodo da nam pomognete i lično intervenišete da bismo i mi koji sticajem okolnosti živimo u Crnoj Gori a cio radni vijek smo proveli u Srbiji, dobijemo pomoć kao drugi ljudi koji penzije primaju iz Fonda PIO Srbije“, naveli su penzioneri u otvorenom pismo predsedniku i ministru.\nOni podsjećaju da su decenijama poput svih ostalih zaposlenih građana Srbije radili i borili se za državu Srbiju, plaćali sve kao i drugi građani a sada kada im je najteže su diskriminisani i ne dobijaju pomoć države kao građani Srbije.\n-Kada je država 2014. godine sprovodila program finansijske konsolidacije odbijali su nam od penzija normalno kao i svim drugim penzionerima. Kada je bila hiperinflacija, kada je bio rat, kada su bile poplave i zemljotresi nisu pravljene razlike već smo svi tretirani jednako, a sada kada Fond PIO isplaćuje pomoć srpski penzioneri nastanjeni u Crnoj Gori su diskriminisani i nemaju isto pravo na pomoć kao ostali. Zašto? – pitaju srpski penzioneri u Crnoj Gori i podsjećaju da su od najave Vlade Crne Gore da će biti isplaćivana pomoć za prevazilaženje krize nastale usljed pandemije kovid virusom samo jednom dobili pomoć u iznosu pedeset eura.\nIz Vlade Srbije najavljeno je da će 10. februara penzionerima biti isplaćena pomoć u iznosu od 20.000 dinara. Većina penzionera koji dobijaju penzije iz Fonda PIO Srbije su raseljenici sa Kosova i Metohije.


Knjige srpskih autora za novi kabinet egipatskog predsednika\nMinistar kulture i informisanja Vladan Vukosavljević uručio je ambasadoru Egipta u Srbiji Amru el Guvejliju knjige odabranih srpskih autora koje će biti izložene u srpskom paviljonu Međunarodne biblioteke Kabineta egipatskog predsednika u novoj administrativnoj prestonici te zemlje.\nKnjige potiču iz Narodne biblioteke Srbije, Univerzitetske biblioteke "Svetozar Marković" i Srpske akademije nauka i umetnosti (SANU), navodi se u saopštenju Ministarstva kulture.\nMinistar Vukosavljević rekao je da je zadovoljan što će srpska kultura biti predstavljena u Međunarodnoj biblioteci Kabineta predsednika koja se trenutno gradi u novoj administrativnoj prestonici Egipta.\n"Nedavno smo bili svedoci upečatljivog oživljavanja kulturnih aktivnosti koje su još više zbližile srpski i egipatski narod", istakao je ministar podsećajući na svoje prisustvo na proslavi Egipatskog meseca kulture u julu ove godine gde je bio počasni gost.\nAmbasador Amr el Guvejli je izjavio da mu je čast što je prisutnima predstavio knjigu "Srbija kroz oči Egipta" čiji je urednik, a koja obuhvata memoare prethodnih egipatskih ambasadora u Beogradu, kao i mišljenja i viđenja istaknutih osoba iz oblasti kulture.\nGuvejli je predstavio 150 odabranih egipatskih dela koje je Generalni zavod za knjige u Egiptu, koji ove godine prvi put učestvuje na Međunarodnom beogradskom sajmu knjiga, poklonio Narodnoj biblioteci Srbije, Univerzitetskoj biblioteci "Svetozar Marković" i Biblioteci Srpske akademije nauka i umetnosti, ističe se u saopštenju.\nEgipat namerava da do kraja ove godine završi izgradnju nove administrativne prestonice u kojoj će se nalaziti sve vladine službe, a grad se nalazi na 45 kilometara od Kaira, preneli su ranije mediji.


DIJANA stoji i iza ubistva čoveka kog je JEDNO OPLAKIVALA? Sa Belivukom imala surov cilj! - Afera\nDijana Hrkalović uhapšena je u petak zbog sumnje da je uklanjala dokaze posle ubistva Vlastimira Miloševića u Ulici 27. marta, u centru Beograda\nPolicija, kako se saznaje, istražuje i njenu umešanost u ubistvo advokata Miše Ognjanovića i Vladimira Popovića zvanog Pop, vlasnika “Havane”, koji je prema operativnim saznanjima bio blizak saradnik Luke Bojovića i škaljarskog klana.\n– Stanković i Belivuk su u to vreme imali podršku bivšeg funkcionera MUP-a, koji je svoj položaj koristio da zataška njihova krivična dela. Sumnja se da je taj službenik Dijana Hrkalović, nesuđena kuma Saleta Mutavog – navode dobro obavešteni izvori, i dodaju da su Hrkalovićeva i Belivuk skovali plan da Stankovića sklone sa ulice.\n– Cilj im je bio da Velja Nevolja zauzme mesto Saleta Mutavog. Iako su nakon ubistva i Dijana i Nevolja javno žalili za Stankovićem, sve je to bila predstava za javnost da bi sklonili sumnju sa sebe. Pa je tako Hrkalovićeva neutešno plakala, a Belivuk je žalio za “bratom” nakon ubistva i dao brojne čitulje u lokalnim listovima – ističu izvori, i dodaju da je Belivukova uloga bila da organizuje ubistvo, a Hrkalovićeva je bila zadužena za uklanjanje dokaza.\n– Zašto bi bivši funkcioner MUP-a zatražio da se uklone svi dokazi ako iza likvidacije stoje članovi škaljarskog klana ili neke druge bande, kao što se navodilo? Čaure sa mesta zločina ne bi dovele do njegovog imena da je ubistvo počinio neko ko mu ne polaže račune, odnosno kriminalci koji nisu bliski Veljku Belivuku. Velja Nevolja svakako nije povukao oroz, ali postoje rupe u ovom slučaju koje nisu popunjene. On je uhapšen kao član kavačkog klana i evidentno je da je svojevoljno pristao da radi po naredbama Radoja Zvicera. Možda se Stanković protivio toj ideji na duže staze, želeći da poslovima upravlja samostalno. To bi bio dovoljan motiv da Velja Nevolja i njegovi šefovi preduzmu drastične mere, vođeni idejom da zavladaju balkanskim narko-tržištem – navodi izvor.\nAleksandar Stanković bio je jedan od najmoćnijih navijača u Srbiji. Na Partizanov jug prešao je sa Zvezdinog severa i najpre je bio vođa frakcije “Janičari”. Iskoristio je hapšenja pojedinih “grobara” nakon ubistva Brisa Tatona, ali i sukob “Alkatraza” i “Zabranjenih” na tribini.\nStanković je, podsetimo, izrešetan sa više od 60 hitaca iz “kalašnjikova” 13. oktobra 2016. godine oko 21.30 časova u Bačvanskoj ulici u Beogradu, u trenutku kada je ušao u svoj automobil “audi A6”. Prema istrazi, tada mu je prišao BMW, iz kojeg su nepoznati napadači sasuli rafal u njega, a potom pobegli i vozilo spalili. Tom prilikom ranjen je i njegov telohranitelj Milorad Đ., koji je stajao pored automobila.\nISPARILI BOGATAŠI: Gde su ruske jahte?\nĐOKOVIĆ "NOKAUTIRAO! SKOTA NA IZBORIMA U AUSTRALIJI\nSASLUŠANI NOVI SVEDOCI: Otkrivena ISTINA o tome šta je radio i gde je bio DŽONIĆEV SIN u noći ubistva Đokića!\nU Višem javnom tužilaštvu u Nišu upravo je završeno saslušanje još pet svedoka, kolega Milana…\nPROVOKACIJA ZA PUTINA: Zašto Amerika iznenada evakuiše osoblje ambasade iz Ukrajine


Rast cena između dva februara – GRAD Kruševac\nNaslovna » Ekonomija » Rast cena između dva februara\nPodaci Republičkog Zavoda za statistiku pokazuju da su potrošačke cene u februaru ove godine, u poređenju sa istim mesecom prethodne godine, povećane za 1,9 odsto, dok su u poređenju sa decembrom 2019.godine povećane u proseku za 1,2 odsto. Cene proizvoda i usluga lične potrošnje su u februaru u odnosu na januar ove godine u proseku su više za 0,6 odsto\nStatistika kaže da je, posmatrano po glavnim grupama proizvoda i usluga, klasifikovanih prema nameni potrošnje, u februaru u odnosu na prethodni mesec rast cena zabeležen u grupama komunikacije (3,8 odsto), alkoholna pića i duvan (2,5 odsto), hrana i bezalkoholna pića (1,2 odsto), rekreacija i kultura (0,8 odsto).\nCene su porasle i u grupama nameštaj, pokućstvo i tekuće održavanje stana i restorani i hoteli, za pod po 0,2 odsto.\nPad cena je zabeležen u grupama odeća i obuća (2,6 odsto), transport (0,7 odsto) i stan, voda, električna energija, gas i druga goriva (0,1 odsto).\nPodaci Republičkog Zavoda za statistiku pokazuju da su potrošačke cene u februaru ove godine, u poređenju sa istim mesecom prethodne godine, povećane za 1,9 odsto, dok su u poređenju sa decembrom 2019.godine povećane u proseku za 1,2 odsto. Cene proizvoda i usluga lične potrošnje su u februaru u odnosu na januar ove godine u proseku su više za 0,6 odsto Statistika kaže da je, posmatrano po glavnim grupama proizvoda i usluga, klasifikovanih prema nameni potrošnje, u februaru u odnosu na prethodni mesec rast cena zabeležen u grupama komunikacije (3,8 odsto), alkoholna pića i duvan (2,5 odsto), hrana i bezalkoholna pića…\ncene februar rast zavod\t2020-03-14\nTag : cene februar rast zavod\nPrethodni : Zvezda rutinski do pobede sa Napretkom (3:0)\nSledeći : Kruševac na markici\n27. januara 2021., 08:06


Pogled nikada ne vara\n► Pogled nikada ne vara\nPogled posmatrača nikad ne vara, kažu naučnici koji su proučili proces nesvesnih, automatskih pokreta očiju, dok mozak procenjuje namere i donosi sud o nepoznatoj osobi\nKada se zapitate da li ima šanse da se susret sa osobom koja vam se dopada pretvori u nešto više od avanture, prisetite se njegovog prvog pogleda prilikom upoznavanja.\nTo da li je očima „milovao“ vaše lice ili je diskretno „šetao“ po celom telu - može vam mnogo reći o njegovim namerama. Pogled posmatrača nikad ne vara, tvrdi grupa naučnika koji su upravo objavili opsežnu studiju u stručnom časopisu „Psychological Science“.\nMnogi će to nazvati „izmišljanjem tople vode“, ali pogrešiće. Jer naučnici se nisu bavili analizom svima dobro poznatih dugih, zapaljivih pogleda koji „maze“ figuru potencijalnog partnera, s namerom da ga zavedu. Oni su detaljno proučili proces nesvesnih, automatskih i veoma brzih pokreta očiju, dok naš mozak procenjuje namere i donosi sud o nepoznatoj osobi.\nPolazeći od rezultata dosadašnjih istraživanja, koja su pokazala da ljubav i seksualna želja aktiviraju različite delove ljudskog mozga, direktorka Laboratorije za neurologiju Univerziteta u Čikagu dr Stefani Kačiopo okupila je grupu američkih i švajcarskih naučnika. Njena ideja je bila da provere da li se te razlike mogu uočiti i u pogledu.\nGrupa studenata zamoljena je da po nekoliko munuta posmatra dve serije crno-belih fotografija na kojima su prikazane scene koje bude različita osećanja. Naučnici su otkrili da se kod onih koje evociraju ljubav pogled posmatrača uvek zadržava na licu prikazane osobe, dok se kod scena koje bude seksualnu želju, oči vrlo brzo - za oko pola sekunde - spuštaju ka drugim delovima tela.\nČovečanstvo pred klimatskom krizom - upozorenje 11.000 naučnika sveta\nČovečanstvo je pred "klimatskom krizom" piše u dramatičnom upozorenju 11.000 naučnika iz 153 zemlje, uz poziv da se klimatska kriza ublaži i preokrene, preneo je danas tehnološki...


„Reforma“ ženskih nogu u Kini\nPrelistavamo Mali Žurnal - 16. oktobar 1911. godine\nDnevni list „Mali Žurnal“ je na današnji dan pre 110 godina pisao o emancipaciji žena u Kini i običaju da se ženama „kalupe“ noge od malena.\nU Kini je 1911. godine primećen veliki preokret u emancipaciji žena. Još par godina ranije u Pekingu, glavnoj „varoši“ Kine, osnovano je „Društvo za prirodne noge“, ali koje je, kako naglašava autor ovog teksta – „malaksalo u svojim poslovima“.\nKako navodi novinar „Malog Žurnala„, Kineskinje imaju neprirodne noge, nejake, slabe, koje još od malena počinju „kalupiti“ da bi bile „što suptilnije“.\nU jednom momentu Kinezi su shvatili da je ovakva praksa štetna po zdravlje žena, pa su zatim pristupili „reformisanju“ ženskih nogu.\nOdluku da se „reformišu ženske noge“ je autor ovog teksta ocenio kao „doista malo smešnu stvar“, naglašavajući da „kod nas ova reforma ne postoji i zato je nama malo smešno kada čujemo da ona negde postoji“.\nPored ovakve emancipacije, kako se navodi, Kineskinje su se brinule i da u drugim stvarima dostignu evropsku, odnosno japansku kulturnu visinu.\nZato je u Šangaju osnovano jedno novo društvo, koje je određivalo šta Kineskinje treba da čitaju, posebno mlade žene.\nDalje u tekstu novinar „Malog Žurnala“ ocenjuje da se čini da su Kinezi „najzad uvideli i da žena mora da bude slobodna“, a i dodaje da „naše čitateljke u Srbiji možda i ne znaju kakve muke muče Kineskinje sa svojim muževima“ jer su one „pravi robovi“, dok se kod nas „ni sa mravima ne postupa tako surovo“.\nObjašnjava dalje da „Kinez neće da govori uvek sa svojom ženom, a često se dešava da po ceo dan ne pregovore ni reči“ i zaključuje da „Kinezi nisu kao mi Srbi“ jer srpski muškarci odmah „idu u nebo“ kada ih žena poljubi na primer.\nNa kraju, autor rubrike „Ženski Svet“ ističe da se nada da će se Kinezi „opametiti kada im žene budu imale lepše noge“.


aerodrom Podgorica – Bankar.me\nTag Archives: aerodrom Podgorica\n1 day ago AVIO SAOBRAĆAJ, BIZNIS, SAOBRAĆAJ, SVE VIJESTI 0\nNa podgorički Aerodrom sjutra će ponovo početi da slijeću avioni jednog od najpoznatijih niskobudžetnih avioprevoznika – Ryanair-a, iz Poznanja i Berlina, a u večernjim satima prvi put će crnogorski Glavni grad biti povezan sa irskim – Dablinom. Ryanair će ove sezone povezivati Crnu Goru sa devet destinacija.\nMarch 16, 2020 AVIO SAOBRAĆAJ, CRNA GORA, SVE VIJESTI 0\nIz Aerodoma Crne Gore poručuju putnicima da konstanstno provjeravaju raspored letjenja na sajtovima avio-kompanija, jer se situacija mijenja iz sata u sat i da lete samo ako je to potrebno.\nUskoro letovi od Podgorice do Sarajeva, vrlo vjerovano i do Zagreba\nJanuary 3, 2020 AVIO SAOBRAĆAJ, CRNA GORA, REGION, SVE VIJESTI 0\nGradonačelnik Podgorice Ivan Vuković kazao je da bi uskoro trebalo da krenu letovi između Sarajeva i Podgorice, čime bi se još poboljšala saradnja tih gradova.\nSeptember 17, 2019 AVIO SAOBRAĆAJ, CRNA GORA, SVE VIJESTI 0\nNa aerodromu Podgorica danas se održava prezentacija novog aviona tipa “embraer E195-E2” koju zajedno organizuju brazilski proizvođač vazduhoplova Embraer i crnogorska nacionalna aviokompanija Montenegro Airlines.\nKako su nekada izgledali aerodromi Podgorica, Tivat, Žabljak, Ivangrad…\nJanuary 24, 2019 AVIO SAOBRAĆAJ, Članci, CRNA GORA, FOTO VIJESTI, SVE VIJESTI 0\nSlavni dani crnogorskog aerotransporta počeli su 60-tih godina prošlog vijeka. U tom periodu Crna Gora je imala četiri aerodroma: u Podgorici, Tivtu, Beranama i na Žabljaku.\nJanuary 22, 2019 AVIO SAOBRAĆAJ, REGION, SVE VIJESTI 0\nAerodromi širom bivše Jugoslavije dočekali su rekordnih 27 miliona putnika 2018. godine. Po prvi put, deset aerodroma uspjelo je da ugosti više od miliona putnika dok se Sarajevo pridružilo listi. Split je već drugu godinu zaredom dodao najviše novih putnika, dok je Skoplje zabilježio najveći procenat rasta među glavnim gradskim …\nJanuary 21, 2019 AVIO SAOBRAĆAJ, CRNA GORA, SVE VIJESTI 0\nStekli su se uslovi za normalnu realizaciju letova na podgoričkom aerodromu, koji su jutros kasnili zbog guste magle, kazala je CdM-u portparolka Aerodroma Milica Babić.\nLetovi na čekanju zbog guste magle\nLetovi sa podgoričkog aerodroma od jutros su na čekanju zbog guste magle i slabe vidljivosti, saopšteno je Portalu RTCG iz Aerodroma Crne Gore.\nStrani avioprevoznici zaobilazili Podgoricu\nJanuary 15, 2019 AVIO SAOBRAĆAJ, CRNA GORA, SVE VIJESTI 0\nNiske temperature juče su ponovo stopirale veći dio vazdušnog saobraćaja – četiri inostrane aviokompanije otkazale su letove jer najveći crnogorski aerodrom navodno ne nudi zahtijevanu bezbjednost putnika, odnosno nema sistem za odleđivanje zakrilaca. U kompaniji Aerodromi Crne Gore negiraju te tvrdnje.\nNormalizovan saobraćaj na aerodromu u Golubovcima\nJanuary 10, 2019 AVIO SAOBRAĆAJ, CRNA GORA, SVE VIJESTI 0\nVazdušni saobraćaj sa aerodroma u Golubovcima jutros se odvija normalno.\nZbog snijega zatvoren aerodrom u Podgorici\nJanuary 9, 2019 AVIO SAOBRAĆAJ, CRNA GORA, SVE VIJESTI 0\nAerodrom u Podgorici zatvoren je zbog snijega, a ekipe zajedno sa Vojskom Crne Gore čiste pistu, saopštila CdM-u PR Aerodroma Crne Gore Milica Babić.\nOrlandić: Planiraju se nove linije sa avio-kompanijom Laudamotion\nNovember 27, 2018 AVIO SAOBRAĆAJ, CRNA GORA, SVE VIJESTI 0\nIzvršni direktor Aerodroma Crne Gore Danilo Orlandić sastao se u Beču sa generalnim direktorima avio-kompanije Laudamotion Andreasom Gruberom i Kolinom Kejsijem, saopšteno je iz Aerodroma Crne Gore.


Hitlerov tajni znak za napad na Beograd\nIzvor\tEXPRES april 06, 2016\nBEOGRAD - Nacistički spisi iz okruženja Adolfa Hitlera i italijanski diplomatski spisi otkrili su koji je bio tajni zvučni signal za početak napada na Jugoslaviju, prenosi B92.\nNa beogradskim ulicama tog su se 27. marta okupile hiljade demonstranata, sto je bio početak suprotstavljanja Srbije i Jugoslavije fašizmu u Drugom svetskom ratu i što je razjarilo Adolfa Hitlera.\n"Odluka da se napadne Jugoslavija doneta je tako da je za datum napada određen 6. april, nedelja. Hitler je tražio da se postigne efekat iznenadenja, da taj napad bude surov, da se posebno koncentriše na Beograd kako bi Beograd bio kažnjen", kaže za B92 istoričar Dejan Ristić.\nVeć 28. marta vojni izaslanik u Berlinu tajno obaveštava vladu da Nemačka planira vazdušni i kopneni napad. Prvog aprila drugom tajnom depešom obaveštava da je napad planiran za 6. april, ali ne i kada ce početi.\nNemci u poslednjem trenutku shvataju da Jugosloveni znaju šta im se sprema.\n"Dolazi do panike budući da se ne može postići efekat iznenadenja. Tada na scenu stupa Gebels, ministar propagande nacističke Nemačke, koji odlazi kod Hitlera i predlaže da se u nedelju 6. aprila u 5:20 ujutru kada je bilo predvideno da krene združeni kopneni napad na Jugoslaviju sa radio-talasa Radio Berlina emituje kao tajni zvučni signal za početak rata uvertira Marš princa Eugena, kompozitora Andreasa Leonarda", navodi Ristić.\nNakon tajnog signala Gebels je na Radio Berlinu pročitao Hitlerovu proklamaciju o razlozima za napad na Jugoslaviju i Grčku, a onda su 6. aprila 1941. u 6.30 ujutro nemački bombarderi zasuli glavni grad.\nU Beogradu je 1941. godine živelo 370.000 ljudi, a 2.274 se vode kao poginuli u šestoaprilskom bombardovanju.\n« Austrija: Državljanin Srbije ubio ženu i svastiku nasred ulice Rusija lobira za Jeremića, EU i SAD užasnuti tom mogućnošću, Vlada Srbije neće podržati kandidaturu »


Masakr u Peruu: Ubijeno 14 ljudi, uključujući i dva deteta - 24.05.2021, Sputnik Srbija\nMasakr u Peruu: Ubijeno 14 ljudi, uključujući i dva deteta\nMilitanti levičarske grupe „Blistavi put“ ubili su najmanje 14 ljudi, uključujući i dva deteta, u udaljenom regionu ove južnoameričke zemlje koji je poznat po... 24.05.2021, Sputnik Srbija\nMilitanti su spalili tela pojedinih žrtava do te mere da su neprepoznatljive, saopštila je danas vojska Perua, a preneo Rojters.Pamfleti na kojima se ohrabruju Peruanci da se suzdrže od glasanja na predsedničkim izborima su pronađeni na mestu masakra, navodi se u saopštenju peruanskih oružanih snaga.Vojska je nazvala ubistva „činom genocida“ i rekla je da je „Blistavi put“ prethodno nazivao takve napade oblikom „socijalnog čišćenja“.U saopštenju peruanskih oružanih snaga građani Perua se uveravaju da će imati „bezbedan izborni proces“.Masakr se desio u regionu Vale de los Rios Apurimak, gde se proizvodi 75 odsto kokaina u Peruu, saopštile su vlasti.Veliki planinski region u kojem se desio masakr je centar konstantnih operacija bezbednosnih snaga protiv ostataka „Blistavog puta“, koje policija smatra telohraniteljima krijumčara droge.Maoistička pobunjenička grupa, koju je Vlada dugo smatrala terorističkom, pokrenula je jedan od najsmrtonosnijih sukoba unutar jedne zemlje u Latinskoj Americi osamdesetih godina prošlog veka i procenjuje se da je 69.000 ljudi ubijeno, prema lokalnoj Komisiji za utvrđivanje istine.„Blistavi put“ je počeo da slabi početkom devedesetih, nakon što je osnivač Abimael Guzman uhapšen, a od tada se grupa pretvorila u kriminalnu bandu sa narko-dilerima, prenosi Tanjug.\nvesti, masakr, peru\n22:54 24.05.2021 (Osveženo: 22:58 24.05.2021)\n© AP Photo / Martin MejiaPeruanska policija\nMilitanti levičarske grupe „Blistavi put“ ubili su najmanje 14 ljudi, uključujući i dva deteta, u udaljenom regionu ove južnoameričke zemlje koji je poznat po proizvodnji koke.\nMilitanti su spalili tela pojedinih žrtava do te mere da su neprepoznatljive, saopštila je danas vojska Perua, a preneo Rojters.\nPamfleti na kojima se ohrabruju Peruanci da se suzdrže od glasanja na predsedničkim izborima su pronađeni na mestu masakra, navodi se u saopštenju peruanskih oružanih snaga.\nVojska je nazvala ubistva „činom genocida“ i rekla je da je „Blistavi put“ prethodno nazivao takve napade oblikom „socijalnog čišćenja“.\nU saopštenju peruanskih oružanih snaga građani Perua se uveravaju da će imati „bezbedan izborni proces“.\nMasakr se desio u regionu Vale de los Rios Apurimak, gde se proizvodi 75 odsto kokaina u Peruu, saopštile su vlasti.\n„Verovatno će biti još ubijenih“, naveo je policijski komandir Sesar Servantes za radio RPP, koji je ranije izjavio da je ubijeno najmanje 18 osoba.\nVeliki planinski region u kojem se desio masakr je centar konstantnih operacija bezbednosnih snaga protiv ostataka „Blistavog puta“, koje policija smatra telohraniteljima krijumčara droge.\nMaoistička pobunjenička grupa, koju je Vlada dugo smatrala terorističkom, pokrenula je jedan od najsmrtonosnijih sukoba unutar jedne zemlje u Latinskoj Americi osamdesetih godina prošlog veka i procenjuje se da je 69.000 ljudi ubijeno, prema lokalnoj Komisiji za utvrđivanje istine.\n„Blistavi put“ je počeo da slabi početkom devedesetih, nakon što je osnivač Abimael Guzman uhapšen, a od tada se grupa pretvorila u kriminalnu bandu sa narko-dilerima, prenosi Tanjug.


B92 - Izbori 2012 - "Preokret najbrže vodi u EU"\nnedelja 1.04.2012 | 15:16\nPožarevac -- Lider SPO-a Vuk Drašković izjavio je u Požarevcu da je Srbiji mesto u Evropi i da jedino "Preokret" najbrže može da organizuje zemlju na evropskim principima.\nPozivajući građane da glasaju za koaliciju "Preokret" na izborima 6. maja, Drašković je u razgovoru s građanima istakao da je šesti maj jedan od najvažnijih datuma demokratske Srbije.\n"Tada se glasa za svoje domaćinstvo i svoje ukućane, glasa se za evropske vrednosti i evropske standarde", kazao je lider Srpskog pokreta obnove i naglasio da je Srbiji mesto u Evropi, "da je okretanje Istoku zabluda i prevara velikog broja stranaka" i da evropske tekovine moraju biti ugrađene u novu Srbiju.\n"Samo Preokret je na tom putu, i jedini najbrže može da organizuje zemlju na evropskim principima. Evropa od Srbije traži svaku vrstu otvorenosti prema susedima, ali i prema svima, decentralizovanu državu sa razvijenim regijama, iskorenjene korupciju i kriminal", kazao je Drašković.\nLider SPO smatra da su "principi socijalne pravde danas najrazvijeniji u Evropi" i da "nje nema na toj istočnoj strani na koju bi neki da preusmere Srbiju".\nOn je kazao da se zalaže da se se otkriju svi zločini i zločinci "bez obzira na znakove koje su imali na svojim kapama..."\n"To što je neko pobedio u građanskom ratu, ne znači da se može pobeći od pravde. Otvaranje javnih dosijea kod nas nema, a onaj koji se boji istine taj ima problema sa svojom savešću", istakao je Drašković.


Izrael otvara zabavne sadržaje za vakcinisane - Sputnjik Srbija\n18:41 17 Jun 2021\nUživo: Belgija se probudila – Danska vodi od drugog minuta /uživo/\n18:33 10.02.2021 Preuzmite kraći link\nIzrael planira da za dve sedmice otvori neke hotele, teretane i druge zabavne sadržaje za one koji mogu da potvrde da su imuni na kovid 19, izjavio je danas ministar zdravlja Juli Edelstajn.\nS obzirom da je „Fajzerovom“ vakcinom zaštitio skoro 40 odsto od svojih devet miliona stanovnika, Izrael je uspeo da se izbori i sa zaraznijim verzijama virusa, dodao je on, preneo je Rojters.\nIzrael je saopštio da će pokrenuti zvaničnu aplikaciju koja će dozvoliti korisnicima da se povežu sa datotekama Ministarstva zdravlja i pokažu da li su vakcinisani ili su se oporavili od kovida 19, sa pretpostavljenim imunitetom, kako bi im bio odobren ulaz u zabavne objekte.\nOni koji nisu vakcinisani niti su se izlečili od virusa korona, mogu da urade test i ako je rezultat negativan prikažu ga na aplikaciji čime će obezbediti do 72 časa dozvole za ulazak u zabavne objekte.\nSistem je u početku nazvan „Zeleni pasoš“ da bi bio preimenovan u „Zelena propusnica“ u očiglednoj nameri da se odbace spekulacije da on omogućava nesmetano putovanje u inostranstvo.\nzabavni park, vakcinacija, kovid pasoši, Izrael\n18:34 Belgija se probudila – Danska vodi od drugog minuta /uživo/


srbijasport.net - Vesti - Ragbi 13 - Dva večita derbija za dve titule\nPonedeljak, 18.02.2019 17:46\n05.11.2018 Ragbi 13 FS 508\nBeogradski večiti rivali, Crvena zvezda i Partizan, ponovo će u direktnim duelima odlučivati o dva najvažnija trofeja u srpskom ragbiju 13. Kao i prošle sezone u dva vezana vikenda večiti derbiji igraće se u velikim finalima Super Lige Srbije i Balkan Super Lige.\nNakon što su prošle nedelje ubedljivo savladali Radnički iz Niša na putu ka novom finalu nacionalnog šampionata, Crvena zvezda je u u polufinalu regionalnog prvenstva eliminisala Kadikoj Bulse – 58:10 (24:6). Pobeda u Istanbulu ni jednog trenutka nije dolazila u pitanje za crveno-bele koji su ponovo potvrdili dominaciju u ovoj sezoni.\nZvezda u svim takmičenjima još nije dožvivela poraz u ovoj sezoni a do novog finala predvodili su ih internacionalci Džek O’Brajan i Sem Heron. Njih dvojica postigli su zajedno pet od ukupno deset timskih eseja – Australijanac O’Brajan je imao het-trik, dok je Škot Heron dodao još dva eseja.\nRival crveno-belih u finalu Balkan Super Lige 18. novembra u Beogradu biće Partizan koji je prošle nedelje protiv Dorćola nastavio odbranu trofeja osvojenog prošle sezone. Prethodno, narednog vikenda - u nedelju 11. novembra večiti rivali odigraće finale Super Lige Srbije, pošto su crno-beli u polufinalu domaćeg prvenstva opet bili bolji od Dorćolaca – 38:18 (18:6).\nPre nedelju dana, Dorćol je umalo napravio iznenađenje i savladao Partizan u polufinalu regionalnog šampionata, ali ovog puta neizvenosti nije bilo. Tako je ekipa Admira Hadžića i šesti put savladala nekadašnjeg šampiona i zakazala uzbedljiv završetak sezone sa dva velika večita derbija.


OPŠTINA STARI GRAD POTPISNICA „BERLINSKOG POZIVA ZA AKCIJU“ – Stari grad\nStari grad » Vesti » OPŠTINA STARI GRAD POTPISNICA „BERLINSKOG POZIVA ZA AKCIJU“\nOPŠTINA STARI GRAD POTPISNICA „BERLINSKOG POZIVA ZA AKCIJU“\nPredsednik Gradske opštine Stari grad Marko Bastać potpisao je danas „Berlinski poziv za akciju“, kojim se političari i donosioci odluka obavezuju da pažnju posvete kulturi i istorijskoj baštini. Opština Stari grad će takođe, aplicirati i za status pridružene članice Međunarodne organizacije za zaštitu nasleđa „Evropa Nostra“ – pan-evropske mreže, od 250 nevladinih organizacija, 150 partnerskih društava i 1500 pojedinaca iz više od 50 evropskih država, sa ciljem očuvanja nasleđa celokupnog kontinenta.\n„Ovo je važna poruka za Stari grad, sedište Beogradske tvrđave i dragocene istorijske, arheološke i arhitektonske kulturne baštine Beograda, Srbije i Evrope. Suočena sa aktuelnom gradskom vlašću koja direktno ugrožava naše kulturno istorijsko jezgro i nasleđe, Gradska opština Stari grad do 16. juna sprovodi referendum na kome se Starograđani izjašnjavaju o kontroverznim urbanističkim planovima režima“, izjavio je po potpisivanju „Berlinskog poziva za akciju“ predsednik Marko Bastać.\nPodsećamo da je praksa Evropske unije, a Srbija namerava da postane njena članica, upravo potpuno uključivanje javnosti u proces donošenja odluka, kao i da „Faro Konvencija“ o značaju kulturne baštine za društvo insistira na značaju dijaloga između vlasti – od državnih do opštinskih – ne samo sa predstavnicima struke, već i sa građanima i zajednicama tesno povezanim sa kulturnom baštinom.\nU najužem centru Beograda nalazi se široka zona arheološkog nalazišta, kulturnog dobra – Antički Singidunum. Projekat gondole na Beogradskoj tvrđavi i najava izgradnje podzemne garaže na Studentskom trgu su najalarmatniji primeri ugroženosti nepokretnog kulturnog nasleđa.\n„Berlinski poziv za akciju“ jasno ističe da se odluke o novim urbanističkim rešenjima i građevinskim projektima moraju se donositi uz puno uključivanje i uvažavanje stručne i građanske javnosti.\n„Starograđani i stručna javnost moraju da se pitaju! Suočeni sa navedenim kontroverznim projektima, kao i sa pretvaranjem centra u najveću pešačku zonu u Evropi, njegovim izmeštanjem u „Beograd na vodi“, Starograđani mogu da odbrane svoj kraj i normalan život samo izlaskom na referendum i tako pošalju jasnu poruku aktuelnom režimu!“, poručuje predsednik Marko Bastać.\nAktuelna vlast, i pored deklarativnog zalaganja i strateških planova u kojima se navodi da je „kulturna baština strateški prioritet Srbije“, kršeći sopstvene zakone, planove generalne i detaljne regulacije, kao i međunarodne konvencije UNESKO-a i Saveta Evrope, čiji je Srbija potpisnik i član, čini sve suprotno kako bi sprovela samo sebi znane planove i projekte.\nPodsećamo da se izgradnji žičare na Kalemegdanu protivi gotovo celokupna stručna javnost, uključujući SANU, a da je Međunarodna organizacija „Evropa Nostra“ podržala peticiju više strukovnih udruženja, naučnih i profesionalnih organizacija i instituta. Njena stručna delegacija je, od 4. do 7. maja, boravila u našem glavnom gradu, na poziv nacionalne organizacije „Evropa Nostra“ Srbija.\nNakon sastanaka sa premijerkom Brnabić, nadležnim ministarstvima, SANU i drugim ustanovama i stručnim udruženjima, eminentna delegacija je ocenila „da bi se izgradnjom gondole mogao ugroziti upis Beogradske tvrđave za Uneskovu Listu Svetske baštine“, i najavila izveštaj koji će pored vlasti u Srbiji dobiti i predstavnici Evropske unije.\nBERLINSKI POZIV ZA AKCIJU (srpski) – POGLEDAJ OVDE\nBERLINSKI POZIV ZA AKCIJU (engleska vrzija) – POGLEDAJ OVDE\nPrethodni članakPrethodno 26. SEDNICA SKUPŠTINE GRADSKE OPŠTINE STARI GRAD\nSledeći članakSledeće „NEWGENERATIONSKILLS“ – „BEOGRADSKA SOCIJALNA INOVACIJA“ DRUGA NA MEĐUNARODNOM TAKMIČENJU U BUDIMPEŠTI


EP ZA MLADE KOŠARKAŠE: Novi težak poraz Srbije, sada je u vrlo nepovoljnoj poziciji - Košarka, Vesti\nHotSport»Košarka»Vesti»EP ZA MLADE KOŠARKAŠE: Novi težak poraz Srbije, sada je u vrlo nepovoljnoj poziciji\nEP ZA MLADE KOŠARKAŠE: Novi težak poraz Srbije, sada je u vrlo nepovoljnoj poziciji\nStefan Smuđa| 2019-07-18T18:01:29+01:00\t18. jula 2019. 18:27|1 komentar|HotSport\nIzabranici selektora Olivera Popovića poraženi su u meču za plasman od 9. do 16. mesta od selkcije Grčke posle produžetka i sada im predstoji borba za opstanak u “A” diviziji. Da bi ostali u eliti srpski reprezentativci moraju da slave pobede u naredna dve meča na šampionatu. Naš mladi tim odigrao je još jednu utakmicu sa dosta oscilacija i padova u igri što ga je skupo koštalo naročito u dodatnih pet minuta ovog neizevesnog meča: Srbija U20 – Grčka U20 72:78 (18:17, 22:22, 10:17, 18:12, 4:10). U petak je na Evropskom prvenstvu slobodan dan. Sledeći meč reprezentacija Srbije u borbi za opstanak i plasman od 13. do 16. mesta igra u subotu protiv poražene selekcije iz duela Slovenije i Italije.\nSelekcija Grčke je mnogo bolje započela drugo poluvreme i serijom 12:4 prešla u vođstvo – 51:44. Trojkama Stefana Momirova i Alekse Uskokovića Srbija je smanjila na 51:50 u 25. minutu. Međutim, do kraja treće deonice naš mladi tim nije uspeo da poentira što je rival iskoristio da se ponovo rezultatski odlepi – 56:50. Sjajno su krenuli srpski košarkaši u finalnu deonici i serijom 11:0 za 61:56 ekspresno došli do preokreta. Kad se činilo da Srbija ima kontrolu igre, usledile su brojne greške i promašaji, što Grci znalački koriste i u 38. minutu dolaze do nove prednosti – 67:63. Trojkom kapitena Uskokovića i poenima Pecarskog naš mladi tim je došao do izjednačenja i nesizvesne završnice. Obe ekipe su imale šanse za pobedu, ali je meč ipak otišao u produžetak – 68:68.\nTAGOVI: Mlada košarkaška reprezentacija Srbije, Marko Pecarski, EP za mlade košarkaše\nMiodrag 19.07.2019. at 09:24- Odgovori\t (0)\t (0)\nO ovoj situaciji pisem godinama… ovo je uvod u veliki pad i reprezentativne kosarke. Daj Boze A tim jos par takmicenja, posle smo u velikom problemu. Pecarski U19 najefikasniji ili najbolji u U@),pri cemu mnogi pisu tatin sin,ne zna odbranu itd.\nDa neka je to sve tacno,ali nije,gde ste Vi to videli velikog talenta ili igraca a da nije primecen. Druga stvar je kako ce Pecarski da trenira i da se razvija. Primer Muslija.. 2-3 g MVP juniorske EL/ Zatim u seniorskoj igri se potpuno izgubio.Zatim kad je poceo pravilno da trenira,posto je neke stvari ukapirao,ipak je popravio svoju igru. Generalno,vreme je pregazilo nasu skolu.Svi igraju kosarku.I dok nase kosarkaske prilike budu diktirali Covic,Deleon i slicni,a ne Bodiroga,Rakocevic … bice jos gore.\nSrbija ponovo ima vođstvo nad Ukrajinom od 55. minuta meča.